Gay-Serbia.com | Pavlović: Istorijski skup u GSA\nPavlović: Istorijski skup u GSA\ngsa · Beograd · Odabrao: m · Dodato: 10. MAR 2014\nGej strejt alijansa (GSA) okupila je danas u svojim prostorijama kandidate za poslanike proevropskih stranaka, koji su izneli svoj odnos o pravima LGBT populacije i predloge za unapređenje njenog položaja.\nTodorić je agenciji Beta rekao da je potrebno još rada, ali prvenstveno hrabrosti, kako bi se poboljšao položaj u Srbiji ugrožene LGBT populacije.\n"DS poziva sve LGBT osobe da budu zajedno sa nama na svim javnim skupovima koje organizujemo. Više su nego dobrodošli. Oni su ne samo naši glasači, nego i naši sugrađani i mi sa njima treba da se borimo", rekao je Todorić.\nTodorić je naveo da je u Srbiji, nažalost, normalnije da se roditelji odreknu sina ili ćerke drugačijeg seksualnog opredeljenja nego ako je kriminalac ili ubica.\nJudita Popović rekla je agenciji Beta da Srbija ima Zakon o zabrani diskriminacije i prilično represivan Krivični zakoni, ali se uprkos tome svake godine iznova postavlja pitanje da li će biti održana Parada ponosa, što je nedopustivo.\n"LDP smatra da je došlo vreme da se ti zakoni primenjuju i da društvo da svoj doprinos, a to možemo uraditi samo promenom svesti građana i ako više poradimo na edukaciji i promovisanju tolerancije.\nRadimo na ozdravljenju društva, jer smo mi moralno propalo društvo", rekla je Judita Popović.\nJovanović je naveo da je LSV "uvek učestvovao tamo" gde su ljudska prava ugrožena, jer smatra da sve građanke i građani moraju biti jednaki.\n"Bez ravnopravnosti ne može da se gradi normalno društvo", rekao je Jovanović.\nDodao je da LSV nema nijedan programski dokument koji se bavi isključivo pravima LGBT populacije, ali da su za tu stranku svi ravnopravni i jednaki i ničija prava ne smeju biti ugrožena, pa tako ni LGBT populacije.\n"Uvek ćemo to braniti, jer bez toga ulazimo u društvo u kojem ćemo na kraju svi biti krivi. Svako ko je lojalan građanin i poštuje zakone, mora da ima ista prava kao i svi ostali", rekao je Jovanović.


Press Online :: Hronika :: "ODNEO JE KESU SA OŠIŠANOM KOSOM IZ KONTEJNERA" Frizerka otkrila jezive detalje susreta sa SILOVATELJEM IZ MALČE\nJovanović je, kako se sumnja, sa svog profila na društvenoj mreži Fejsbuk, a preko aplikacije mesindžer, u dužem vremenskom periodu slao poruke većem broju žena u kojima ih je proganjao, tražeći od njih da mu dostave svoju isečenu kosu ili da ih šiša u zamenu za novčanu nadoknadu, saopšteno je iz MUP-a.\nHapšenje koje je sproveo SBPOK i odeljenje za visokotehnološki kriminal obavljeno je u petak oko 19 sati, a nakon što su mu stavili lisice, policajci su Jovanoviću oduzeli i mobilni telefon sa kog je, veruje se, uznemiravao žene. Istraga protiv surovog manijaka, koji je do sada u zatvoru proveo 21 i po godinu zbog silovanja i prevara, usledilo je nakon više tekstova u “Blicu” kojima je naš list upozorio da Jovanović na društvenim mrežama ostavlja jezive komentare kako sve žene treba ošišati, da ima oko 3.200 prijatelja na Fejsbuku i da je po oceni stručnjaka samo pitanje trenutka kada će ponoviti delo.\nNisu samo opsesivne poruke na Fejsbuku bile alarm policiji. Kako saznajemo, o neobičnom ponašanju Jovanovića policiju je obavestila i radnica jednog frizerskog salona u Nišu.\n- Frizerka je primetila čoveka koji se danima motao oko kontejnera u koje baca ošišanu kosu iz salona, a jednom prilikom je uzeo kesu sa kosom koju je bacila i odneo je. Početkom oktobra on je došao kod nje u zelenoj uniformi JKP „Medijana“ kako bi fotografisao mesto sa kojeg je u međuvremenu nestala kanta za đubre. Obećao je da će srediti da dobije novu kantu i uskoro ju je doneo. Popili su kafu kako bi mu se zahvalila kada je on počeo priču kako njegova ćerka ima problema sa opadanjem kose. Frizerka ga je posavetovala da stavi neki preparat, ali je on rekao da ćerka mora da se ošiša, te da će joj se javiti njegova supruga. Posle nekog vremena frizerka je primila poruku preko „vajbera” sa nepoznatog broja od navodno njegove žene koja je poslala i sliku nekog deteta za koje je navela da je njihova ćerka da mora da se ošiša na kratko. Frizerka je rekla da dete ima lepu kosu i da najbolje da dođe u salon. To se tako završilo, a kada je u petak radnica poslala frizerki sliku Jovanovića objavljenu u novinama, i priču da se radi o serijskom silovatelju, ona se uplašila i odmah otišla u policiju da prijavi slučaj - kaže naš izvor. Jovanović je te večeri nešto ranije već bio uhapšen u akciji SBPOK zbog proganjanja, ali je veliko pitanje kako bi se ova priča završila i koje su bile konačne namere Jovanovića.\nMalčanski Berberin još 2006. godine osuđen je na 15 godina zatvora jer je jednu dvanaestogodišnjakinju silovao, a drugu pokušao da siluje, prethodno im ošišavši kosu makazama. Iz zatvora je izašao početkom januara ove godine. Od tada traje zabrinutost i agonija roditelja u Malči. Ta zlodela, inače, počinio je dok se nalazio na uslovnoj slobodi, nakon devet i po godina provedenih u zatvoru zbog prevara i - takođe silovanja. Činjenica da je od januara na slobodi zabrinula je 30 roditelja koji su se obratili Igoru Juriću, osnivaču Fondacije “Tijana Jurić”, ukazujući na to da Jovanović ima Fejsbuk profil sa 3.200 prijatelja i da tako može da nađe novu žrtvu.


Poslovne novine su sinonim za povezivanje uspešnih privrednika. U Bosni i Hercegovini su se pojavile pre 49 godina i sa njima je počela era modernog poslovnog novinarstva.\nSledeći trendove, osluškujući potrebe privrednika, koristeći digitalne forme komunikacije, ali ne zanemarujući štampana izdanja, stavile su u fokus ekonomske analitike i rangiranja kompanija. Sve ovo se implementira kroz tradicionalne projekte posvećene rangiranju 100 najvećih, brzorastućih i bonitetno pouzdanih kompanija.\nO tradiciji i planovima razgovarali smo sa Alenom Ahmetspahić-Fočo, direktorkom koja u Bosni i Hercegovini vodi sve ove projekte.\nProjekat „100 najvećih u BiH i regionu” ima tradiciju dugu 34 godine i od njega su vremenom krenuli i ostali projekti. Koji je Vaš cilj i čime se zapravo bavite?\nUspešni biznisi i biznismeni su pokretači života, napretka pojedinca i društvene zajednice, a fokus svih projekata koje rade Poslovne novine je upravo na njima. Plasiramo im pravovremene informacije o tržištu, promovišemo njihov uspeh, povezujemo uspešne sa uspešnima, jer shvatamo važnost njihove saradnje i poslovnih partnerstava.\nOno što mi radimo više od tri decenije jeste upravo ono što na svetskom nivou rade magazini poput Forbesa ili Focusa – stavljamo akcenat na uspešne biznise i poslovne ljude, ne samo u našoj zemlji nego i celom regionu, koji daju stručna mišljenja i analize o novonastalim ekonomskim trendovima i daju smernice poslovanja.\nPoslovne novine kao članice LRC grupacije imaju pristup bonitetnim podacima firmi. Živimo u svetu koji se brzo menja, a firme koje promovišemo i povezujemo imaju uticaj na zapošljavanje i ekonomski rast, važan su faktor na tržištu i zaslužuju priznanje i poštovanje šire društvene zajednice, zbog čega su projekti Poslovnih novina posvećeni baš njima.\nZahvaljujući bonitetnim podacima kojima raspolažemo za celi region u stalnoj smo komunikaciji sa regionalnim liderima. Strateški komuniciramo njihova postignuća.\nKroz naše kanale komunikacije ističemo snagu stabilnih firmi koje su poželjne na tržištu i dajemo signal domaćim i stranim investitorima da smo zemlja i region u koji vredi ulagati.\nProšle godine dok se borba sa koronom odvijala na svim poljima akcenat ste stavili na umrežavanje i promociju i firme su to prepoznale kao višestruku korist?\nUpravo tako! Početkom prošle godine, kada se činilo da je na trenutak sve stalo zbog pandemije koronavirusa i naglog zatvaranja granica mnogih zemalja, shvatili smo da moramo napred, da privreda ne može i ne sme stati. Krenuli smo sa sveobuhvatnom kampanjom i regionalnim online povezivanjem kroz konferencije na koje se odazvao veliki broj privrednika iz regiona, koji su izneli svoja iskustva i dali predloge kako dalje. U panele smo uključili predstavnike institucija, predstavnike Komorskog investicionog foruma zapadnog Balkana itd.\nAutoriteti u svetu biznisa dali su smernice da je neophodno što pre sinhronizovati proizvodnju sa potrebama tržišta. Poslali smo poruku da zapadni Balkan mora ojačati dijalog i eliminisanje ekonomskih barijera, moramo promovisati regionalnu saradnju kao glavni mehanizam za bolju budućnost. Da bi zapadni Balkan bio konkurentan na stranim tržištima ne smemo imati barijere između sebe. Sa tim ciljem mi promovišemo najbolje kompanije kako bi se iskazali zajednički potencijali.\nPretpostavljam da je tako nastao i novi projekat „The Regional Prosperity Book”?\nPriča o ‘The Regional Prosperity Book’ počela je godinu pre pandemije koronavirusa. Kako su naši projekti već odavno prešli granice naše zemlje i postali regionalni, vreme je bilo da napravimo sveobuhvatan projekat koji će doprineti uklanjanju prepreka regionalne privredne saradnje i raditi na osiguranju održivog privrednog razvoja u kontekstu pristupanja Evropskoj uniji kao i poboljšanju poslovne i investicijske klime. Ovaj projekat prvenstveno nudi kompanijama aktivnosti u kojima one prepoznaju svoju korist.\nKroz liberalizaciju slobodne trgovine, Evropska unija je postala najveće jedinstveno tržište na svetu. I dok EU aktivno sarađuje u pregovorima o trgovinskim sporazumima i omogućava svojim preduzećima što bolju poziciju na tržištu i mogućnost da lako šire svoja poslovanja, u zemljama regiona, priča o jedinstvenom tržištu i dalje predstavlja veliki izazov.\nZemlje regiona ne mogu biti konkurentne na evropskoj i svetskoj tržišnoj sceni bez jedinstvenog tržišta, a prevazilaženje izazova poput nesmetanog protoka ljudi, robe i usluga postaje ključni faktor u borbi za ekonomski oporavak regiona.\nUpravo zato aktivno radimo na projektnim ciljevima ‘The Regional Prosperity Booka’ koji će obuhvatiti 350.000 kompanija sa zapadnog Balkana. Direktnu korist imaće one kompanije koje učestvuju u ovom projektu i prepoznaju važnost saradnje i poslovnih partnerstava. Fokusiraćemo se na najuspešnije, one koji su solventni, dobri poslovni partneri, biznismeni sa vizijom i čiji glas dopire do vladajućih struktura. Sada kada se već zna da su svi parametri ekonomija u svim zemljama pali u 2020. godini, kada se zna da su direktne strane investicije na globalnom nivou takođe doživele drastičan pad, vreme je da se oslonimo jedni na druge.\nKampanja o uspešnom poslovanju domaćih i regionalnih firmi dolazi u pravo vreme, vreme kada treba da se oslonimo jedni na druge, na regionalno tržište koje broji preko 350.000 kompanija. A mi ćemo kroz naš projekat dati smernice kako i sa kim poslovati i plasirati javnosti i poslovnom svetu relevantne podatke ekonomija regiona.\nFokus će biti na predstavljanju zajedničkih interesa poslovne zajednice regiona. Promena poslovnog modela i strukture nacionalnih ekonomija je neizbežna posledica tog procesa.\nDa li se može računati na potpunu objektivnost projekta „The Regional Prosperity Book”?\nUpravo se po toj objektivnosti razlikujemo od drugih sličnih projekata. Već sam spomenula da su nama kao članici LRC grupacije dostupni bonitetni podaci regionalnih kompanija. Tu govorimo o bilansu stanja i uspeha, statusu transakcijskih računa, informacijama o stečajima i likvidacijama, statusnim promenama, međusobnim potraživanjima firmi, obavezama prema poreznoj upravi, carini, PDV-u i akcizama, kao i finansijskim pokazateljima firmi u regionu.\nNaše rang-liste i analize industrija bazirane su upravo na tim podacima koji su relevantan pokazatelj uspeha jedne kompanije.\nIako je pandemija koronavirusa narušila svetsku ekonomiju, brzorastuće i bonitetno pouzdane kompanije su pokazale najveći otpor. One, zapravo, iz godine u godinu postižu izvanredne rezultate poslovanja i vuku ekonomiju napred. Stoga će kampanja, koja će se voditi u sklopu ovog regionalnog projekta, staviti akcenat na njihove tajne, strategije i ključeve uspeha.\nŽelim da napomenem da se u zemljama regiona završni računi predaju u različito vreme. Stoga i mi ovaj projekat radimo u različitim periodima i za svaku zemlju posebno. Ovakav sistem rada nam daje mogućnost da steknemo jednu celovitu sliku stanja privrede u regionu.\nDa li je budućnost regiona u ekonomskom razvoju, saradnji i ostvarenju zajedničkog ekonomskog prostora kako bismo ojačali kapacitete?\nTamo gde je politika zakazala, privrednici su se uvezali. Zavisimo ekonomski jedni od drugih i saradnja je pitanje opstanka svih nas. To partnersvo nudimo i kroz naše projekte i pomažemo kompanijama da se što bolje povežu preko našeg Centra za strateško lobiranje i medijskih kanala komunikacije.\nČinjenica je da smo tokom pet decenija postojanja kroz naše medijske kampanje, konferencije i B2B susrete povezali veliki broj uspešnih privrednika. Možemo se s pravom nazvati lobistima, ne samo među privrednicima nego i između privrednika i privrednih institucija, privrednih komora i resornih ministarstava, pa i banaka i investitora. Privrednici koji su to prepoznali koriste već odavno naše resurse i platformu LRC grupacije u punom kapacitetu za pravljenje planova prodaje kao i kratkoročnih i dugoročnih planova finansijskih ciljeva.\n100 najvećih u BiH i regionu/The Regional Prosperity Book


UN traže objašnjenje Srbije zbog postupka Uprave za sprečavanje pranja novca - Jutarnje.rs\nUverena je i da je targetiranje nevladinog sektora i njegovih činilaca nedosledno primeni Zakona o sprečavanju pranja novca i finansiranja terorizma.\n“To znači da zakon čija je svrha da spreči finansiranje terorizma – treba da se primeni protiv osoba za koje se sumnja da su povezane sa terorizmom ili teroriste. Problem je kada države na taj način počnu da definišu aktere civilnog društva”, upozorava Niaolin.\nTo, kako ističe, činiocima civilnog društva šalje poruku da mogu da postanu predmet istraga, da im se mogu stvarati problemi.\n“To je i suštinski razlog zbog koga smo se i obratili vlastima Srbije: prvenstveno mislim na targetiranje nevladinog sektora i medija. To, međutim, utiče i na njihovo pravo na izražavanje u političkom smislu. Pravo na političku participaciju – da raspolažu bankovnim računima koji neće podleći nikakvim restrikcijama. Kao i na pravo da znaju kakve informacije, obaveštajne podatke i krivične postupke – imaju ili vode protiv njih. Sve što sam navela važi za sve entitete uključene u ovu priču – kako pripadnike nevladinog sektora, tako i medije i pojedince”, objašnjava Niaolin.\nPokrenuti postupak nadležnih u Srbiji, prema njenim rečima, nije ni u skladu sa međunarodnim pravom.\n“Postoji izvestan broj značajnih međunarodnih sporazuma o ljudskim pravima, koje je potpisala i Srbija, koji impliciraju na zloupotrebe ovog zakona. Recimo, član 19 Međunarodnog pakta o građanskim i političkim pravima koji štiti slobodu izražavanja, ili član 25 Ugovora koji štiti pravo na političku participaciju. Takođe, ako se pravni zastupnici suočavaju sa tim da će zbog svog rada biti na meti istrage o finansiranju terorizma – navodite ih da se ne bave svojim poslom. Dakle, ništa od toga nije u skladu sa međunarodnim pravom”, ističe Niaolin.\nNačin na koji su vlasti Srbije upotrebile zakon, osim što je u neskladu sa poštovanjem ljudskih prava, neusklađen je i sa obavezama Srbije da preduzima prevenciju terorizma na način koji je usklađen sa međunarodnim pravom, jer su države takođe i na to obavezane, dodaje specijalna izvestiteljka UN.\n“Dakle, kada Srbija zloupotrebljava zakon – to, na neki način, šalje signale i drugim državama da se Zakon o borbi protiv terorizma može koristiti za delovanje čije su posledice kršenje ljudskih prava. To je loše za borbu protiv terorizma”, smatra sagovornica Glasa Amerike.\nOdgovor vlasti Srbije, prema njenim rečima, trebalo bi da bude trostruk. “Prvo na redu je saniranje štete nanete pojedinicima koji su neprimereno targetirani. Oni imaju pravo da budu upoznati sa informacijama koje su, moguće je sa negativnim kontekstom, o njima sakupljane (…) Kada pređemo na nešto viši nivo – deluje da postoji sistemski problem sa primenom zakona. Možda na parlamentarnom nivou ima prostora za analiziranje, reviziju i izmene tog zakona – kako bi se u budućnosti sprečila mogućnost zloupotreba.Treća stvar koja mislim da bi trebalo da se desi jeste da se Manival (MONEYVAL) i FATF (Međudržavno telo za kontrolu i sprečavanje pranja novca), dva tela koja se bore protiv finansiranja terorizma u Evropi i svetu, uključe i u saradnji sa vlastima Srbije obezbede da se takve zlupotrebe ne ponavljaju i rešavaju na najvišem nivou države”, smatra Niaolin.\nVladi Srbije poručuje i da bi bilo dobro da ustanovi funkciju nezavisnog revizora (posmatrača) primene zakona protiv terorizma ili rešenja čija je svrha pospešivanje bezbednosti kako bi se osiguralo da se ne mogu zloupotrebiti.\nPrethodni tekstKako prepoznati nedostatak vitamina D, ko je u rizičnoj grupi?\nSledeći tekstKon: Država da shvati da nema više vremena, pojedinac da izbegne zaražavanje


Израда документације за гасну конекцију с Бугарском | Socijalistička partija Srbije\nIzrada dokumentacije za gasnu konekciju s Bugarskom Vesti\n6 decembra, 2014 u 11:32\nU toku je izrada projektne dokumentacije za izgradnju gasne interkonekcije sa Bugarskom, rekao je ministar energetike Aleksandar Antić. On je rekao da su u budžetu za 2015. godinu predviđena sredstva za izradu prostornog plana kojim će biti predviđena tačna trasa tog gasovoda. „EU je obezbedila Bugarskoj sredstva za njihovu deonicu, dok mi razgovaramo kako će da se finansira srpska deonica“, precizira Antić.\nGasna interkonekcija sa Bugarskom podrazumeva izgradnju gasovoda koji će povezivati dve zemlje i u kojem će naša deonica biti od Niša do Dimitrovgrada. Reč je o postojećem projektu koji nije povezan sa Južnim tokom.


Evropi preti teror separatista - Danas\nArhiva » Vesti » Danas 10.04.2008\nEvropi preti teror separatista\nPodaci iz izveštaja EvropolaDanas četvrtak, 10. april 2008. Varšava - Evropi ne preti islamski terorizam koliko teroristički napadi separatista koji su u poslednjih godinu dana činili 88 odsto svih napada na Starom kontinentu, pokazao je najnoviji izveštaj Evropola.Prema izveštaju tog biroa evropske policije, 2007. članice Evropske unije prijavile su 583 teroristička napada, što je za 24 odsto više nego prethodne godine a zbog tih napada uhapšene su 1.044 osobe, što je dva puta veći broj nego 2006. "Problem terorizma ne tiče se više samo Španije ili Francuske. Vrlo skoro možemo da ga očekujemo i u Rumuniji ili Mađarskoj jer su tu problemi sa nacionalnim manjinama", kazao je za Đenjik britanski ekspert Robert Ajers.Stručnjak je objasnio da postoji razlika između islamskog terorizma i napada separatista. "Separatisti računaju da će napadima osnažiti zahteve, dok je islamskim teroristima najvažnije da bude što veći broj žrtava", kazao je Ajres.Opasnost da je jednostrano proglašena nezavisnost Kosova zapalila fitilj separatizma u Evropi i, kod strateških saveznika Poljske kao što je Gruzija, bila je glavni argument poljskog predsednika Leha Kačinjskog i opozicionih konzervativaca njegovog brata blizanca, bivšeg premijera Jaroslava Kačinjskog, da se usprotive odluci poljske vlade da Kosovo prizna.To što je Kosovo opasan presedan za separatiste, pored argumenta da je nastalo u suprotnosti s međunarodnim pravom razlog je zbog koga češki premijer Miroslav Topolanek još nije našao dovoljnu podršku za priznjanje Kosova i 2. aprila je morao da priznanje odloži.Da je Slovačka zabrinuta zbog toga što način na koji je kosovski problem rešen dovodi do pokušaja da se raznim autonomijama manjine u Evropi istrgnu iz svog okruženja, upozorio je i šef slovačke diplomatije Jan Kubiš. Beta\nKosovo zapalilo fitilj separatizma\nDnevnik četvrtak, 10. april 2008.\nEvropi preti terorizam separatista\nNacionalni građanski četvrtak, 10. april 2008.\nAmericki san se ostvaruje, unjeti u Evropi nemire i terorizam i pad ekonomije to je bio cilj Amerike sto je postigla preko Kosova.\nStvarno, mi "Evropejci" smo mnogo glup narod... Ili, kada zašuškaju zelembaći...\nKako se cini bice jos puno fitilja separatizma. Kome odgovara stalno talasnje po Evropi i puno evropskih banana drzava? Sta mislite da li ce biti tesko Amerima da razvale EU kad im to bude odgovaralo ako EU nastavi da svojim odlukama ide na ruku Amera. Vide li ti Evropljani nesto sta se desava.\nMa meni nije jasno kako su ti evropski zvaničnici bez imalo mozga, ili im je ispran. PA jasno je da Americi treba jaka Evropa kao partner, ali ne bilo kakva jaka Evropa, već Evropa koja je jaka, ali koja je uvek bar za korak iza njih, što sada svakako nije slučaj, vrednost valuta je samo jedan pokazatelj. Naravno, Ameri konstantno slabe Evropu tako što poprišta nekih sukoba ili ostavljaju otvorenim, ili otvaraju, ali to izgleda da niko ne čuje i ne vidi. Hmmmm... da Evropu ne vode Amerikanci?\nGospodo Evropljani, šta ste posejali to će te i da požnjete... pa samo i dalje napred, slepo i poslušno, kako Amer kaže...!\ne-Novinepre 32 minuta\nDžihadisti hteli rat u Londonu\nDanaspre 2 sata\nŠvedski standard nedovoljan za sve\nAfrika još čeka renesansu\nČlanica Pussy Riot ostaje u zatvoru\nSkandal: Šefica MMF oštetila državu za 400 miliona evra\nKurirpre 2 sata


Buš: Postavljanje veštačkog roka za povlačenje uputilo bi pogrešnu poruku celom svetu\nPredsednik Buš je rekao da iračke snage bezbednosti sve više preuzimaju odgovornost u borbi protiv pobunjenika, ali je ipak naglasio da neće objaviti raspored povlačenja američkih snaga. Prema njegovim rečima, američke snage će ostati u Iraku sve dok Iračani ne budu u stanju da se brane potpuno samostalno. Predsednik Buš je rekao da je borba za slobodni Irak sve više u rukama Iračana.\n«Oni brane svoju novu demokratiju hrabro i odlučno. Oni se bore danas, a biće u toj borbi za slobodu i sutra.»\nPredsednik Buš je rekao da će se, kako Iračani budu obučavani i kako budu sticali borbenu gotovost, američko vojno prisustvo menjati, ali da će za to biti potrebno vreme i strpljenje.\n«Kako iračke snage budu sticale iskustvo i politički proces bude napredovao, bićemo u stanju da smanjimo broj naših vojnika a da pri tom ne izgubimo sposobnost da porazimo teroriste. «\nMedjutim, predsednik insistira da neće prihvatiti proizvoljni raspored povlačenja američkih snaga, naglašavajući da je rat protiv terorizma i dalje od prvenstvenog značaja. On je dodao da politički razlozi neće uticati na njegove odluke i najavio da će se pridržavati preporuka vojnih komandanata na terenu.\n«Postavljanje veštačkog roka za povlačenje uputilo bi pogrešnu poruku celom svetu da je Amerika slab i nepouzdan saveznik. To bi takodje bio znak za naše neprijatelje da će, ako budu dovoljno čekali, Amerika okrenuti ledja, pobeći i napustiti svoje prijatelje.»\nU govoru prijateljski raspoloženoj publici, koju su činili kadeti i osoblje Mornaričke akademije u Anapolisu, u blizini Vašingtona, predsednik Buš je izneo detaljnu odbranu svoje politike u Iraku i pružio razloge za nastavak američkog angažovanja u vreme kada američki gubici rastu, kada opada podrška javnosti za rat i kada kritike u Kongresu postaju sve oštrije. Mnogi elementi u predsednikovom govoru su već poznati, ali je bilo novih detalja u pogledu obuke iračkih snaga kako bi se izmenio utisak da je ona u zastoju. Predsednik je po prvi put priznao da je bilo grešaka na početku, ali je rekao da je način regrutovanja i obučavanja iračkih snaga kasnije prilagodjavan i da sada daje dobre rezultate.\n«Oko 80 iračkih bataljona se bori rame uz rame sa koalicionim snagama. Oko 40 iračkih bataljona predvodi u borbama. Većina od tih 40 bataljona samostalno kontroliše područje na kojem operiše i samostalno preduzima akcije protiv terorista uz izvesnu pomoć koalicionih snaga.»\nBela kuća je pre predsednikovog govora objavila tekst na 35 stranica pod naslovom «Naša nacionalna strategija za pobedu u Iraku». U tom dokumentu su dosta precizno definisani kratkoročni i dugoročni ciljevi predsednika Buša, kao i razlozi za kontinuirano vojno prisustvo SAD u Iraku.\nU ovom strateškom tekstu se naglašava da nijedan rat nije dobijen na osnovu rasporeda. Navodi se da će smanjenje američkih snaga biti moguće sledeće godine i da se ono očekuje - kako politički proces u Iraku bude napredovao i veći broj iračkih snaga bude prošao obuku. Funkcioneri Bele kuće kažu da ovaj dokument treba da omogući američkom narodu da bolje shvati planove i ciljeve administracije u Iraku. Predsednik je posebno pomenuo u svom govoru da je taj dokument dostupan svima na veb stranici Bele kuće.\nKritike opozicionih demokrata\nOpozicione demokrate u Kongresu su i dalje skeptične u pogledu spremnosti iračkih snaga.\nDžon Keri, demokratski senator iz Masačusetsa rekao je kako «predsednik nije priznao da je prisustvo naših snaga u Iraku faktor koji podstiče pobunu.»\nSenator Keri, koji je bio protivkandidat Bušu na predsedničkim izborima 2004. dodao je da niko medju demokratama nije sugerisao da Amerika treba da beži pred teroristima i da niko nije tražio veštački rok za povlačenje, već razumnu procenu vremenskog rasporeda za postizanje uspeha.


Poruka crkvi, sponzorima i Dodiku | MIŠLJENJA | Al Jazeera\nPoruka crkvi, sponzorima i Dodiku\nCrkva je pozvala vlasti na izgradnju državne i nacionalne platforme za Kosovo (Tanjug)\nSamo par dana nakon posete premijera Srbije Sarajevu i dugo očekivanog prvog pozitivnog koraka ka obnovi poverenja i poboljšanju međusobnih odnosa – oglasili su se i korifeji nacionalističke Srbije. Nastupivši u ulozi glasnogovornika, na nedavnim izborima do nogu poraženih, srbijanskih nacionalista, poglavar Srpske pravoslavne crkve je aktuelnog premijera darivao “dobronamernim” savetima kada je reč o vođenju države Srbije i definisanju njenih nacionalnih interesa.\nNarušavajući civilizacijsko demokratsko načelo o razdvojenosti države od crkve, patrijarh Irinej je, dosledan svom ultrakonzervativnom i kleronacionalističkom pogledu na svet, od novog premijera Srbije i trenutno najmoćnije političke ličnosti u zemlji zatražio “podvig” koji bi podigao posrnulu naciju. U intervjuu za, opozicionim strankama i nekim kontroverznim tajkunima blizak, sedmični magazin Nedeljnik, poglavar SPC-a je otišao i korak dalje, predloživši Aleksandru Vučiću da taj “podvig” ostvari pripajanjem bosanskohercegovačkog entiteta Republika Srpska – Srbiji.\nPatrijarhovi stavovi su poruka i upozorenje aktuelnom premijeru Srbije da politički poraženi nacionalisti neće sedeti skrštenih ruku i gledati njegovo nastojanje da zemlju približi članstvu u Evropskoj uniji.\nVeć iz same činjenice da je do takve poruke crkvenog poglavara došlo samo dva dana nakon Vučićeve posete Sarajevu i njegove, javno iskazane, čvrste podrške teritorijalnom integritetu i suverenitetu Bosne i Hercegovine, ukazuje na to da nije reč o pukom iznošenju stava nekog pojedinca, pa makar on bio i predvodnik najveće srbijanske verske organizacije. Ciljano birani kontekst i bezočnost emitovane poruke jasno ukazuju da su Irinejev intervju i izneti stavovi predstavljali poruku i upozorenje aktuelnom premijeru Srbije da politički poraženi nacionalisti neće sedeti skrštenih ruku i gledati njegovo nastojanje da zemlju približi članstvu u Evropskoj uniji.\nArtikulacija poraženih snaga\nPrema logici stvari i matrici ultrakonzervativnih pogleda na svet, javno iskazana želja samoproklamovanog stožera nacionalističke Srbije u potpunosti je komplementarna preovlađujućem antizapadnom raspoloženju tog dela srbijanskog društva, čiji sastavni deo čine sve čvršće i radikalnije protivljenje približavanju Srbije Evropskoj uniji, uz sve manje skrivanje želje za čvršćim povezivanjem Srbije sa Rusijom u okviru takozvane Evroazijske unije.\nOtuda Irinejevo poređenje slučaja RS-a sa nasilno anektiranim poluostrvom Krim takođe nije bilo nimalo slučajno, kao što nije slučajno ni to što je do ove najnovije u pravcu Vučića odapete otrovne strele došlo neposredno nakon invazije brojnih ruskih političara, funkcionera, obaveštajaca i rusofilskih intelektualaca koji su, u poslednjih mesec dana, u Beogradu priredili impresivan broj okruglih stolova i ostalih pratećih sadržaja.\nNimalo slučajno nije bilo ni to što je do nagle ekspanzije evroazijskih fantazija, u čemu su SPC i njeni velikodostojnici posebno prednjačili, došlo neposredno nakon nedavno održanih izbora, na kojima su sve nacionalističke partije ostale ispod cenzusa, ostavši tako na političkoj margini i van institucionalnih kanala političkog uticaja i delovanja. U okolnostima, koje karakteriše odsustvo antievropske i proruske parlamentarne opozicije, SPC je, voljom svog vladajućeg establišmenta, na sebe preuzeo zadatak političke artikulacije tih poraženih snaga.\nKratkovidost sa kojom se ideološki zaslepljeni patrijarh SPC-a usudio deliti “državotvorne” lekcije demokratski izabranom premijeru Srbije morala bi biti prepoznata na vreme od državnog vrha Srbije, koji bi, u skladu sa civilizacijskim demokratskim standardima, napokon trebalo praktično da implementira Ustavom proklamovano načelo o odvojenosti države od crkve. To ne samo da bi trebalo da podrazumeva jasno distanciranje od ultrakonzervativne štetne ideologije koju promovišu velikodostojnici SPC-a, već i ukidanje brojnih fiskalnih povlastica koje nemaju mnogo veze sa praktikovanjem religije i koje su od SPC-a napravile vodeći holding u zoni korupcije i sive ekonomije.\nS druge strane, odlučnim distanciranjem od konzervativnog crkvenog vrha i njegovih inostranih saveznika, zvanični Beograd bi poslao jasnu poruku, kako predsjedniku RS-a Miloradu Dodiku i njegovim destruktivnim planovima tako i njegovim inostranim sponzorima, za koje sve više dokaza ukazuje da dolaze iz Moskve. Da se proklamovana politika zvaničnog Beograda nepovratno razišla sa stavovima crkve, Dodika i njihovih moskovskih sponzora postalo je jasno odmah nakon potpisivanja Briselskog sporazuma u aprilu 2013. godine, kojim je utrt put normalizaciji odnosa sa Kosovom.\nOdlučnim distanciranjem od konzervativnog crkvenog vrha i njegovih inostranih saveznika, zvanični Beograd bi poslao jasnu poruku Miloradu Dodiku i njegovim destruktivnim planovima, a tako i njegovim inostranim sponzorima.\nDanas je jasno da bi realizacija tog sporazuma bila gotovo nemoguća da tadašnji premijer Ivica Dačić i njegov prvi potpredsednik Aleksandar Vučić nisu odlučno reagovali na nacionalističku histeriju i pritiske kojima su tada bili izloženi. Ukoliko zaista želi da Srbiju približi porodici evropskih nacija, Vučić će, radi realizacije tog poduhvata, definitivno morati da se suprotstavi postojećim velikosrpskim idejama i evroazijskim fantazijama koje se danas neguju pod okriljem SPC-a.\nĆutanje ili jednostavno ignorisanje ovakvih ispada predstavljali bi jasan znak neodlučnosti da se najavljene reforme zaista i sprovedu, ali i slabosti koja bi mogla dodatno da ohrabri marginalizovane nacionaliste u njihovim nastojanjima da se po svaku cenu vrate na političku scenu i da, sa tih novoosvojenih pozicija, nastave destruktivno da utiču na zvaničnu politiku Srbije. Takav razvoj događaja bio bi poražavajući, kako po vitalne nacionalne interese Srbije tako i po dalju političku sudbinu Vučića kao političara koji je na sebe preuzeo sprovođenje proevropskih reformi i modernizaciju srbijanskog društva.\nNikolić bez dočeka u manastiru Gračanica\nNakon posjete predsjednika Srbije Trebinju i obližnjem manastiru, gdje ga niko nije dočekao, patrijarh SPC-a Irinej rekao za Al Jazeeru da nema sukoba između crkve i Nikolića.


"Znam da bih teško mogao da živim bez svoje žene": Rekao je Miša i Srbija mu aplaudira, a aplauz su zaslužili i OVI MUŠKARCI - Zena.rs\n"Znam da bih teško mogao da živim bez svoje žene": Rekao je Miša i Srbija mu aplaudira, a aplauz su zaslužili i OVI MUŠKARCI\nNa pitanje da li voli svoju suprugu, glumicu Svetlanu Knežević, Mihajlo Miša Janketić ima spreman odgovor. Početak tog odgovora je pomalo neočekivan, a kraj najbolja završnica.\nMihajlo Miša Janketić Foto: RAS Srbija\nGlumac se pitanja i odgovora nedavno podsetio gostujući u emisiji "Veče sa Ivanom Ivanovićem".\n"Ne znam da li volim svoju ženu, ali znam da bih teško bez nje mogao da živim", otkrio je Miša kako je uzvratio na radoznalost jedne mlade novinarke.\nNakon prvog dela odgovora je napravio pauzu, ispartio ga je smeh publika, a nakon druge sekvence, dočekao ga je aplauz.\nOvako Mihajlo Janketić danas govori o supruzi koju je upoznao kada je imala samo 16 godina, sa kojom je decenijama u braku i sa kojom ima četvoro dece: dvoje glumaca, Marka Janketića i Milicu Janketić, balerinu Ivu Ćirić i policajca Radomira Janketića.\nIako se većina muškaraca usteže da javno govori o svojim osećanjima, Miša nije među njima. Nije jer zna da je upravo ovakva otvorenost najveći izraz muškosti.\nZna to i Novak Đoković koji je prošle godine, u znak 12. godišnjice sa suprugom Jelenom Đoković, na Instagramu objavio njihovu sliku iz srednjoškolskih dana, iz vremena kada je njihova veza i počela.\n"Dvanaest godina provedenih sa mojom dragom. Volim svaki minut tog vremena", rekao je Nole pred svetom.\nMetju Mekonahi i Kamila AlvesFoto: Profimedia\nO Metju Mekonahi je glasan muškarac kada su emocije u pitanju. Ne zaboravlja se njegova izjava, koju je dao pre nekoliko godina, a kojom je istakao da ne bi bio ono što jeste, da nije njegove supruge i njihove dece, Vide, Levija i Livingstona.\nRajan Rejnolds i Blejk LajvliFoto: Profimedia\n"Često osećam teskobu i nelagodnost, kada je moja karijera u pitanju, a Blejk jedina uspe da me smiri. Samo zbog nje sam i dalje normalan", rekao je ponosno Rajan Rejlnolds o svojoj ženi Blejk Lajvli sa kojom ima dve ćerkice.


Za njegovog sina smo svi čuli, a ovako izgleda KĆERKA MILORADA DODIKA koja se rijetko pojavljuje u javnosti! – Haber.ba\nZa njegovog sina smo svi čuli, a ovako izgleda KĆERKA MILORADA DODIKA koja se rijetko pojavljuje u javnosti!\nZa sina Milorada Dodika, Igora Dodika, koji je generalni menadžer KK Igokea su čuli gotovo svi, a početkom godine se našao u centru pažnje javnosti kada ga je prozvao Dragan Mektić.\nIpak, njegova kćerka Gorica mnogo je manje u javnosti pa mnogi i ne znaju da postoji. Pojavi se tek u ponekoj aferi kao što je jedna od onih iz 2016. kada je zajedno sa snahom, suprugom svoga brata, otvorila restoran nakon što je iste godine apoteku koju je otvorila, prodala Zdravstvenoj ustanovi ”Moja apoteka”.\nGorica Dodik je, inače, nakon završene Ekonomske škole u Banjaluci, diplomirala ekonomiju na Kipru. Bila je direktorka sportskog radija „Igokea“, te marketinške agencije „Trinity media and consulting“. 2011. godine je nakon volontiranja u Ministarstvu za ekonomske odnose i regionalnu saradnju RS dobila posao šefa kabineta tadašnje ministarke, a danas predsjednice Vlade RS Željke Cvijanović, piše “Novi.ba“.\nTeme:Gorica Dodik, kćerka, Milorad Dodik


grupa za podršku zdravlju žena\nOsnovni problemi žena u Srbiji:\nžene su u našoj zemlji izrazito opterećena grupa; rastrzane između tradicionalnih vrednosti (uloge žene i majke) i nemilosrdnih ekonomskih okolnosti (puno rada za malu materijalnu nadoknadu), zdravlje podleže velikim izazovima; u mlađoj populaciji žena sve su češći problemi hormonskih poremećaja i steriliteta\n• Za modernu ženu je od ključnog značaja da dobro upozna kako funkcioniše organizam, kakva je veza između stresa , ishrane i zdravlja i da bude maksimalno organizovana kako bi sa jedne strane izašla u susret svojim obavezama, a sa druge sačuvala zdravlje i kvalitet života\n• Svaka bolest zahteva da se menjamo, što nije lako. Potrebno je oko tri nedelje da se usvoji nova navika, a nešto duže da se utvrdi. Istraživanja pokazuju da je najlakša promena u grupi. Grupa se sastaje 10 nedelja, jednom nedeljno, po dva sata.\n• Broj članove grupe je 5. To omogućava intenzivan interaktivni rad\n• Sticanje uvida o faktorima rizika za pojavu bolesti u ličnom životu učesnika\n• Formiranje platforme za lični sistemski pristup poboljšanju zdravlja i povećanju kvaliteta života.\n• Dr sci. med. Nina Bulajić Vam predstavlja unapređenu, integrativnu metodu proisteklu iz tri decenije multidisciplinarnog obrazovanja (u konvencionalnoj i alternativnoj medicini), ličnog iskustva stručnjaka, žene i majke sa tri muška člana porodice i rada sa velikim brojem žena\nKoje su specifičnosti žene i uslovi za pojavu bolesti?\nUvod: žena kao biće, ženski reproduktivni sistem, najčešća oboljenja žena, menopauza i promene u starijem dobu, hemijski, biofizički, psihološki i duševni faktori rizika za bolesti\nUvod: uporedni pregled različitih pristupa ishrani (prednosti i nedostaci), makrobiotička ishrana, posebne teme vezane za probleme žena u reproduktivnom periodu i menopauzi, suplementacija po potrebi\nZaključak: Plan aktivnosti za sistemski pristup lečenju i prevenciji


Predstavljeni privredni potencijali Srbije i Republike Srpske u Beču - Republika Srpska\nPredstavljeni privredni potencijali Srbije i Republike Srpske u Beču\nUoči otvaranja „Dana Srbije i Srpske u Austriji“, danas je u Privrednoj komori grada Beča održana prezentacija privrednih potencijala Banje Luke i Novog Sada.\nOvom prilikom prisutnima su se obratili predsjednik Privredne komore grada Beča, Valter Ruk, i šef Predstavništva Republike Srpske u Austriji, Mladen Filipović. O privrednim potencijalima Republike Srpke i Srbije govorili su Goran Račić, predsjednik Područne privredne komore Banje Luke, te direktorica Predstavništva Privredne komore Srbije u Austriji Nada Knežević, a predstavljene su i poslovne aktivnosti kompanija Mtel Austrija, Mreža Network i RNC Solutions.\nPrezentaciji su prisustvovali brojni privrednici iz Austrije i članovi Privredne komore grada Beča, a organizatori ističu da je današnja prezentacija nastavak dobre saradnje sa Privrednom komorom grada Beča, te da je osnovni cilj predstaviti investicijske potencijale Republike Srpske i Srbije i ostvariti kontakte sa austrijskom poslovnom zajednicom.\nSvečana ceremonija otvaranja „Dana Srbije i Srpske u Austriji“ održaće se sutra (petak, 04.10.2019. godine), u prostorijama salona Kursalon Hubner (Kursalon Huebner), sa početkom u 19.00 časova.\nManifestaciju zajednički organizuju Predstavništvo Republike Srpske u Austriji, Ambasada Republike Srbije u Austriji i Zajednica srpskih klubova u Beču, a održava se pod pokroviteljstvom predsjednice Republike Srpske, gospođe Željke Cvijanović, Vlade Republike Srpske i Ministarstva spoljnih poslova Republike Srbije.\n„Dani Srbije i Srpske u Austriji“ će trajati do 30. oktobra 2019. godine, a program je većim dijelom usmjeren na predstavljanje kulture i umjetnosti Republike Srbije i Republike Srpske publici u Austriji. Tokom oktobra u Beču će biti upriličeno gostovanje pozorišta iz Beograda i Banje Luke, otvaranje nekoliko izložbi i održavanje koncerata, a u okviru programa predviđene su i prezentacije privrednih i turističkih potencijala Republike Srbije i Republike Srpske.\nManifestacija će imati i humanitarni karakter, jer će se tokom trajanja programa prikupljati sredstva za akciju “Deca su naša budućnost” za Gimnaziju Sveti Sava u Osojanu na Kosovu i Metohiji.\nPrevious Previous post: Nova avio linija iz Banjaluke\nNext Next post: Predstavljanje privrednih potencijala gradova Banja Luka i Novi Sad


Guverner ucenjivao osiguravajuće kompanije\nGuverner tzv. Centralne banke Kosova (CBK) Hašim Redžepi je osumnjičen da je u potpunosti kontrolisao poslovanje osiguravajućih kompanija, ucenjujući ih oduzimanjem licenci i na druge načine, prenose prištinski mediji na albanskom jeziku.\nRedžepiju je u subotu određen jednomesečni protvor po nalogu istražnog sudije, a na predlog tužioca zbog sumnji za korupciju, pranje novca, uzimanja mita, izbegavanje poreza, zloupotrebu službene dužnosti.\nDnevnik "Koha ditore" prenosi da je posle hapšenja, Redžepi ispitivan šest sati. Izvor lista je naveo da je Redžepi uslovljavao osiguravajuća društva, tako što im je pretio oduzimanjem licence za rad.\n"On se sumnjiči, da je u neku ruku bio vlasnik svih osiguravajućih kompanija, jer je konstantno ucenjivao kompanije, tražeći od njih razne usluge koje su mu donosile materijalnu dobit", rekao je izvor "Koha Ditore" iz Tužilaštva.\nPo saznanjima lista iz Tužilaštva, Redžepi je imao toliko uticaja na osiguravajuća društva da je čak uticao i na zapošljavanje radnika u pojedinim od njih. "Bilo je dovoljno da on samo spomene neko ime, i da se istom odmah pronađe radno mesto", naveo je ovaj izvor.\nRedžepijev advokat Ram Gaši je, negirajući ove optužbe kao neistinite, rekao da su one neodržive i da ne postoje nikakvi dokazi koji bi ih potvrdili. Gaši je rekao da je Redžepi osumnjičen da je uticao na tri kompanije i da je ukupno zaposlio 28 radnika.\n"Spominje se broj od 28 ljudi koji su zaposleni bez ikakvog konkursa u osiguravajućim društvima ,"Kosova e re", "Dardania" i "Sigma", ali ovo ne stoji", rekao je Gaši.\nAdvokat je kazao da se njegovom klijentu stavljaju na teret dela koja su se desila u periodu pre 2008, kada Redžepi nije bio guverner CBK.\nGaši je dodao da ne postoje nikakvi dokazi i za tvrdnju iznetu u "Koha ditore" kako je Redžepi usko povezan sa osiguravajućim društvom "Dardania", na čijem je zemljištu sagradio kompleks stanova.\nIzvor: reosiguranje.com|Koha Ditore


Od taksi i naknada više od 36 miliona KM – mojKontakt portal – Radio Televizija Kontakt\nOd taksi i naknada više od 36 miliona KM\nBy Bojan Hrstić / 30. 12. 2019.\nGradska uprava Banjaluka je od početka ove godine na osnovu svih naknada, taksi i pružanja javnih usluga ostvarila prihod od 36,3 miliona KM.\nOvo obuhvata administrativne takse, komunalne takse i naknade, naknade po raznim osnovama, među kojima su najznačajnije naknada za uređenje građevinskog zemljišta i komunalna naknada za korištenje dobara od opšteg interesa, a u ovu grupu ne spada zemljišna renta.\n“Od administrativnih taksi grad je ove godine naplatio 1.415.900 KM”, rekli su u Gradskoj upravi.\n“U skladu s tim, Gradska uprava izda, odnosno putem računa naplati, onoliko taksi koliko ostvari prihoda po ovom osnovu, a iznos varira od 1.200.000 do 1.400.000 KM na godišnjem nivou”, kazali su u Gradskoj upravi.\nTaksa se naplaćuje, između ostalog, za zahtjeve, molbe, prijedloge, druge podneske, izdavanje rješenja, potvrde, izvode, ovjeravanje rukopisa i prepisa.\n“Po osnovu komunalnih naknada i taksi grad je do 15. decembra ove godine naplatio 9.412.815 KM”, istakli su u Gradskoj upravi.\nPrema njihovim riječima, prihodi po ovom osnovu se naplaćuju po osnovu izdatih akata nadležnih odjeljenja ili čak Poreske uprave, a ne na osnovu izdatih administrativnih taksi.\n“Od komunalnih taksi na firmu zarađeno je 4.026.290 KM, za korištenje prostora na javnim površinama 487.783 KM, za priređivanje muzičkog programa u ugostiteljskim objektima 14.462 KM, za korištenje reklamnih panoa 1.022.769 KM, a za korištenje prostora za parkiranje 3.478.816 KM. Od boravišne takse zarađeno je 285.465 KM, a od komunalne takse na ostale predmete taksiranja 90.510 KM. To je ukupno 10.822.014 KM”, pojasnili su u Gradskoj upravi.\nPo osnovu naknade za uređenje građevinskog zemljišta naplaćeno je 6.317.690 KM, a po osnovu zemljišne rente 7.236.130 KM.\n“Zemljišna renta ne spada u istu kategoriju prihoda kao naknada za uređenje građevinskog zemljišta. Oba prihoda se naplaćuju po osnovu rješenja Odjeljenja za komunalne poslove ili ugovora koje je sklopio grad sa investitorima”, rekli su u Gradskoj upravi.\nBez struje sedam naselja, suve slavine u Kozarskoj ulici\nPonuda jelki velika, potražnja još veća


Međusektorskom saradnjom unaprijediti život Roma/kinja u Tuzli\nU okviru tekućeg projekta „Za aktivnu inkluziju i prava Romkinja na zapadnom Balkanu“ Udruženje žena Romkinja „Bolja budućnost“ Grada Tuzla potpisalo je Sporazum o formiranju međusektorske komisije koja će uspostaviti mehanizam bolje koordinacije među oblastima obrazovanja, zdravstvene i socijalne zaštite i prevencije nasilja. Aktivnosti koje su definisane ovim Sporazumom doprinijet će boljem ekonomsko-socijalnom položaju romske populacije, ali i rješavanju brojnih problema sa kojima je suočena ova populacija stanovništva.\n„Problem broj jedan jeste da romska populacija, odnosno da djeca romske populacije nisu upisana u matične knjige rođenih što nam predstavlja problem kod ostvarivanja zdravstvene zaštite, zatim pohađanja osnovnog obrazovanja i ostalih prava koja bi im mogla da ostvare. Zamolila sam predsjednicu Udruženja „Bolja budućnost“ da se maksimalno uključimo po tom pitanju kako bi sva djeca romske nacionalnosti imala pravo i na zdravstveno osiguranje, a i na osnovno obrazovanje što je i po zakonu obaveza njihovih roditelja,“ kazala je Danijela Simić, ministrica za rad, socijalnu politiku i povratak TK.\nImplementacija ovog projekta počela je 2013. godine, a u njegovu realizaciju uključeni su Centar za socijalni rad Tuzla, MUP Tuzlanskog kantona, Zavod za javno zdravstvo i Grad Tuzla.\n„Ovo što smo danas potpisali sa svim institucijama pojedinačno Sporazum o saradnji , jer mi imamo zaista odličnu saradnju sa svim institucijama kako na lokalnom tako i na kantonalnom nivou i onda smo htjeli to samo da formalizujemo, da to malo svečanije uradimo, da potpišu sve institucije kao jedan dokument zajednički, gdje smo se eto obavezali na još bolju saradnju ubuduće,“ istakla je Indira Bajramović, predsjednica Udruženja Romkinja „Bolja budućnost“ Tuzla.\nSvi projekti koji su do sada sprovođeni iz oblasti zdravstva, obrazovanja, zapošljavanja, zaštite od nasilja u porodici biće nastavljeni i implementirat će se ustaljenom dinamikom, s ciljem aktivnog uključivanja romske populacije u sve sfere bosansko-hercegovačkog društva.


Dan online - Drustvo: Aco godišnje zaradi stotine hiljada od državnih obveznica - 2017-08-24\nDrustvo PRVA BANKA U PROŠLOJ GODINI KUPILA HARTIJE OD VRIJEDNOSTI ZA PET I PO MILIONA, PO POVOLJNIJIM KAMATAMA\nĐukanović Aco godišnje zaradi stotine hiljada od državnih obveznica Prva banka kupila je u prošloj godini državne obveznice po kamatnim stopama od četiri i 5,75 odsto. Radi se o kamatnim stopama koje su nepovoljne za državu, ali ne i za kupce koji na njih ostvaruju velike prihode. Iz MANS-a tvrde da je emitovanje velikog broja državnih obveznica dokaz da država ima probleme sa finansijama\nPrva banka, čiji je većinski akcionar Aco Đukanović, brat bivšeg premijera Mila Đukanovića, kupila je prošle godine državne obveznice za pet i po miliona eura, po povoljnim kamatnim stopama.\nRadi se o obveznicama od kojih banka Đukanovića godišnje prihoduje na stotine hiljada eura.\nTo se može vidjeti u finansijskom izvještaju nezavisnog revizora za prošlu godinu te banke, u koji je „Dan” imao uvid.\nU izvještaju piše da je banka tokom te godine kupila Euro obveznice Ministarstva finansija – Vlade Crne Gore u ukupnoj vrijednosti od 1.500.000 eura. Kamatna stopa na te obveznice iznosi 5.75 odsto, a njihov datum dospijeća je 10. mart 2021. godine.\nPored tih obveznica Prva banka je izdvojila još četiri miliona eura za državne obveznice Ministarstva finansija, koje imaju datum dospijeća 15. novembar 2020. godine. Radi se o 400 obveznica nominalne vrijednosti od 10.000 eura po obveznici, a čija je kamatna stopa četiri odsto.\nCrna Gora je krajem novembra prošle godine ponudila obveznice u vrijednosti od 100 miliona eura, od čega ih je prodato za 80,4 miliona eura. I druge banke u toj godini kupile su po dio obveznica po istim ili sličnim kamatama kao Prva banka. Jedan od problema je, međutim, što su te kamate povoljne za banke, ne i za državu.\nTo se može vidjeti na primjeru susjedne Srbije, koja je u sličnom vremenskom periodu emitovala obveznice po više nego duplo manjoj kamatnoj stopi od Ministarstva finansija Crne Gore (1,9 osto).\nInes Mrdović iz Istraživačkog centra MANS-a kazala je da sama činjenica da država krajem godine emituje obveznice od 100 miliona, pokazuje koliko je državna kasa prazna i kolika je dubioza naših javnih finansija.\n– Ne iznenađuje što Prva banka ubira ogromne kamate od transakcija sa obveznicama, čiji je prodavac država. Ne radi se samo o tom segmentu čiste koristi za banku Prve familije. Podaci Istraživačkog centra MANS-a pokazuju da Prva banka sa Vladom zaključuje i revolving kredite po najvećim kamatnim stopama, što je svakako na štetu države - rekla je Mrdović.\nProfitiraju od poslova sa državom\nInes Mrdović je dodala da je opšte poznato da državni i lokalni organi, kao i javna preduzeća i dan danas drže desetine miliona eura depozita u Prvoj banci, obično kao kratkoročne depozite i po najnepovoljnijim kamatnim stopama, što je na državnu štetu, a u korist banke.\n- Kada se tome dodaju i druge vrste bankarskih poslova sa Prvom bankom, jasno je da ona godinama profitira iz poslovnih relacija sa državom. U tom smislu, treba li podsjećati na famoznih 44 miliona eura državne pomoći koje je 2008. godine Vlada dala Prvoj banci kako bi je spasavala od propasti. Upravo je kreditna pomoć biznisu porodice Đukanović bila uvod u zaduženja države radi održavanja likvidnosti i finansiranja budžeta, da bi u svim narednim godinama nastavila da enormno pozajmljuje novac kako bi pokrivala nove, promašene odluke da pomaže i druge privatne biznise, rekla je Mrdović.\nDodala je da je sve to rezultiralo time da imamo praktično „krah javnih finansija i sutuaciju u kojoj se država zadužuje po sve nepovoljnijim uslovima, kako bi servisirala redovne budžetske obaveze”.\n– Sa druge strane profitira privatni bankarski sektor – zaključila je Mrdović.


Najnovija direktiva bi mogla da ukine auto-moto sport u EU - Auto Republika\nAuto-moto sport bi mogao da prestane da postoji u Evropskoj uniji zbog krize sa osiguravanjem, ukoliko poslovni entiteti i zaposleni ne odgovore na EU konsultacije do 20. oktobra, javlja britanska Auto-moto industrijska asocijacija (Motorsport Industry Association).\nKonsultacija je u okviru Vnuk sudske odluke, koja se odnosi na svih 27 zemalja članica, a doneta je od strane Suda pravde Evropske unije u septembru 2014. Po njoj, obavezno je prenošenje neograničenog osiguranja od ogovornosti treće strane na bilo koga ko koristi bilo kakvu formu motorizovanog prevoza, na bilo kojoj lokaciji.\nTo uključuje sve vidove prevoza, od kosilica za travu i traktora (Damijana Vnuka, po kojem je nazvana sudska presuda, je oborio traktor s merdevina), pa do jednoseda i trkačkih automobila, čak i na privatnim stazama na teritoriji EU.\nTo znači da bi incidenti u auto-moto sportu mogli biti tretirani kao saobraćajne nesreće, što bi uključilo policijski uviđaj?!\nKris Ajlet, šef MIA-e (Meeting Industry Association), poziva sve zaposlene i ljude koji posluju u okviru evropskog auto-moto sporta da odgovore na EU konsultaciju i obezbede smernice u cilju pomoći ka iznalaženju rešenja.\n„Ova pretnja je stvarna, nije šala. Ona bi mogla da zatvori sve auto-moto događaje u Evropi“, rekao je Ajlet. „Moj apel je u cilju osiguravanja radnih mesta i industrije. Ukoliko želite da zaštitite svoj posao unutar automobilizma, onda osigurajte da vaš poslodavac odgovori pre krajnjeg roka, 20. oktobra.\nEU nudi opciju, poznatu kao „Opcija 3“, gde se obavezno osiguranje zahteva „samo u saobraćaju“. Ukoliko uspemo u ostvarivanju podrške ovoj opciji, onda će auto-moto sport biti bezbedan.“\ntags: auto-moto sport automobilizam evropska unija izdvojeno Vnuk\nprevious Kris Mik trijumfovao u Španiji, Ožije bliži tituli\nnext Šta Sebastijan Fetel misli o Markioneovim kritikama?


Istraživanje o digitalizaciji u privredi - Agencija za razvoj preduzeća Eda\nPredstavnici Ede zajedno sa njemačkim konsultantima učestvuju u istraživanju o stanju u oblasti digitalizacije u preduzećima iz oblasti metalske i drvoprerađivačke industrije u odabranim opštinama, sa ciljem kreiranja preporuka za unapređenje stanja i kapaciteta u toj oblasti. Do sada su održani sastanci sa direktorima 10 metalskih i 5 drvoprerađivačkih preduzeća. Na sastancima se razgovaralo o sadašnjem nivou i oblastima primjene informaciono-komunikacionih tehnologija, kao i mogućnostima da se ova oblast unaprijedi, čime bi se uticalo na poboljšanje konkurentnosti preduzeća. Tokom februara, intervjuima će takođe biti obuhvaćene organizacije i institucije koje pružaju podršku preduzećima.\nU planu je organizovanje i okruglih stolova na kojima će preliminarni nalazi istraživanja biti predstavljeni i prodiskutovani sa ključnim akterima, dok će finalni nalazi istraživanja o digitalizaciji biti objavljeni u studiji.\nProjekat „Informacione tehnologije kao podsticaj konkurentnosti preduzeća u BiH“ finansira GIZ (u okviru programa EUProLocal), a implementira PEM Consult u saradnji sa Edom.


"Putin se pozicionira kao garant kosovskog procesa" - Srbija, Bosna i Kosovo, kao srce regiona i kao mesta na kojim bi i dalje sve moglo poći naopako! | Vestinet.rs\nPočetna TEMA DANA\t„Putin se pozicionira kao garant kosovskog procesa“ – Srbija, Bosna i Kosovo, kao srce regiona i kao mesta na kojim bi i dalje sve moglo poći naopako!\n„Putin se pozicionira kao garant kosovskog procesa“ – Srbija, Bosna i Kosovo, kao srce regiona i kao mesta na kojim bi i dalje sve moglo poći naopako!\nSa izvesnim ulaskom Makedonije u NATO i verovatnoćom da će ona uskoro početi i pristupne pregovore sa EU, severni i južni delovi slagalice – Hrvatska, Slovenija, Crna Gora i Makedonija su uklopljeni, ali ostaju Srbija, Bosna i Kosovo, kao srce regiona i kao mesta na kojim bi i dalje sve moglo poći naopako, ocenjuje Tajms.\nList podseća da su tokom prošle godine predsednici Srbije i Kosova Aleksandar Vučić i Hašim Tači pregovarali iza zatvorenih vrata o sporazumu o razmeni teritorija, ili kako oni to zovu, „korekciji granice“ ali da „ipak, crtanje karte nije tako jednostavno“.\nList međutim ocenjuje da „kosovski plan udahnjuje novi život secesionističkim ambicijama predsednika Republike Srpske Milorada Dodika“.\n„A ako se počne s pričom o nerazdvojivosti, malo je verovatno da će se tu završiti: nerešeni sporovi ostaju oko svih granica u bivšoj Jugoslaviji“ i „slagalica od sedam komada odjednom dobija potencijal da eksplodira na mnogo više“, dodaje se.\nPo oceni Tajmsa, „vatru dodatno potpiruju Turska, Kina, zemlje Zaliva i, što je najvažnije, Rusija, koje se nadmeću za uticaj na Balkanu, gde je strano mešanje dovelo do toga da 20. vek počne raspadom Otomanskog carstva i završi u krvavom grču etničkih nacionalizama“.\n„I dok se Kina i zemlje Zaliva u velikoj meri bave trgovinom i sticanjem imovine, predsednici Redžep Tajip Erdogan i Vladimir Putin u misiji su osvajanja srca i političkog uticaja pa su izgradili saveze s lokalnim nacionalističkim vođama čija su se retorika i ambicije malo promenili od devedesetih“, navodi list.\n„I premda je Kremlj dosad uvek bio protiv kosovske nezavisnosti, analitičari kažu da će biti spreman da promeni kurs ako su nagrada veći uticaj i glavobolja za Zapad“, dodaje se.\n„Rusija se ne boji prekrajanja granica – više se boji gubitka uticaja“, rekao je sarajevski analitičar Adnan Huskić dodajući da Putinov „uticaj opada u celom regionu ali se pregrupiše u Srbiji i Republici Srpskoj“.\nZa Vučića i Dodika Putin kao pokrovitelj snažan je propagandni alat među njihovim većinom rusofilnim stanovništvom. Rusija je u poslednje tri godine povećala svoje obaveštajne kapacitete u Srbiji, a u RS finansira ogromnu novu pravoslavnu crkvu.\nAli, u isto vreme, i Vučić i Dodik drže jednu nogu na Zapadu, službeno zadržavajući izglede za članstvo BiH i Srbije u EU i uzimajući ogromne iznose iz predpristupnih fondova, iako su i jednoj i drugoj male šanse da će se pridružiti u bliskoj budućnosti, piše Tajms.\n„Srbija voli ovo: jugoslovenska nevrstana tradicija iz vremena hladnog rata i dalje je tu… i za njih dobro funkcioniše… Ali poslednje što bi trebalo učiniti jeste ulazak u nadmetanje s Rusijom.\nA ako ovaj dogovor (o Kosovu) prođe onda će sezona biti otvorena jer će EU i SAD dati odobrenje za promene granica“, rekao je viši saradnik berlinskog Saveta za politiku demokratizacije Kurt Basuner.\nKada je reč o Balkanu, razgovori o razmeni teritorija, moćnim stranim prijateljima i oklevanjima EU učvrstili su na vlasti generaciju lidera koji jedva da su se promenili od okončanja konflikta, ocenjuje Tajms i navodi da je „kosovski predsednik Hašim Tači bivši gerilski komandant koga optužuju za trgovinu organima tokom rata 1998-1999. za šta će ga verovatno optužiti i Hag“, dok se „Vučić, koji je devedesetih godina za vreme vladavine Slobodana Miloševića bio ministar informisanja, suočava sa rastućim talasom protesta kod kuće zbog sve autoritarnije vladavine i plana za Kosovo“.\n„EU i NATO su se opredelili za stabilnost u odnosu na demokratiju i odgovornost, tako da opštoj populaciji ne nude mnogo, ali nude mnogo političkim elitama“, rekao je Basuner.


Kina zatvara čitav grad zbog 17 zaraženih – Zvornik Danas\nNaslovna/naslovna/Kina zatvara čitav grad zbog 17 zaraženih\nGotovo svi letovi ka Urumćiju, glavnog grada kineskog muslimanskog regiona Sinkjang, otkazani su zbog pandemije korona virusa, prenosi BBC pozivajući se na lokalne medije, i dodaje da u Sinkjangu vlada obećava odlučne mjere za suzbijanje pandemije korona virusa.\nKako se navodi, stroge mjere za suzbijanje širenja korona virusa uključuju zaustavljanje metro linije kao i mnogih linija javnog autobuskog prevoza.\nU Sinkjangu su novi slučajevi korona virusa zabilježeni u srijedu, prvi put poslije nekoliko mjeseci u tom regionu, u kojem mahom žive muslimanski Ujguri i pripadnici drugih turskih manjina.\nPrema zvaničnim podacima, u Urumćiju je do sada potvrđeno šest simtomatskih slučajeva korona virusa i 11 asimptomatskih slučajeva, pokazuju zvanični podaci.\nOtkazano je više od 600 letova ka međunarodnom aerodroma u Urumćiju i sa njega, što je više od 80 odsto od ukupnog broja letova zakazanih za danas.\nTakođe, od danas brojne aviokompanije zahtijevaju da svi putnici koji putuju u Urumći i iz njega pokažu negativan test na korona virus, ne stariji od sedam dana.\nKorisnici pojedinih društvenih mreža u Urumćiju tvrde da im je rečeno da ne napuštaju svoje domove, dok drugi navode da se ljudi zaustavljaju prilikom pokušaja ulaska u drugi grad u toj pokrajini, Kašgar, ili izlaska iz njega.\nNakon što se pandemija pojavila u Kini krajem 2019. godine, broj novozaraženih konstantno je opadao, ali se kineski zvaničnici veoma ozbiljno odnose čak i prema vrlo malim žarištima, kako bi izbjegli drugi talas korona virusa, navodi BBC.


Konstrukcije spremne za postavljanje ljuljaški - www.025.rs\nwww.025.rs / APATIN / Konstrukcije spremne za postavljanje ljuljaški\nPrvi dani proleća i lepo vreme mame naše najmlađe sugrađane da izađu iz svojih domova napolje na igranje. Jedno po jedno, počela su da se izgrađuju i dečija igrališta u našem gradu, a dok ne bude izgrađeno ono veliko u „esovima“ koje se najavljuje, poslužiće i ljuljaške.\nDanašnjom radnom akcijom, aktivisti OO SNS Apatin ofarbali su konstrukcije u centru grada i na šetalištu kod Hrama, te ih tako pripremili za postavljanje ljuljaški. Mališani će tako uskoro, dobiti još jedno mesto za igru i razonodu.\nMO3 SNS Apatin kao organizator radne akcije, se zahvaljuje svim aktivistima koji su se odazvali na istu i pomogli da se posao uradi brzo i kvalitetno.\nTags: apatin, igralište, konstrukcije spremne, ljuljaške, postavljanje


Tramp potvrdio da je ubijen vođa Islamske države Abu Bakr al-Bagdadi i rekao da je umro kao pas\nOdbegli vođa grupe Islamska država ubijen je u američkoj vojnoj operaciji u severozapadnoj Siriji, potvrdio je danas američki predsednik Donald Tramp.\nU izjavi iz Bele kuće, Tramp je rekao da je Abu Bakr al Bagdadi ubijen u američkoj operaciji, prenosi Bi-Bi-Si (BBC).\nHvatanje "ubice al Bagdadija" bio je apsolutni prioritet njegove administracije, rekao je Tramp, a prenosi Frans pres.\nKada su američke snage krenule na njega Al-Bagdadi je pobegao >> Pročitaj celu vest na sajtu NoviMagazin.rs << u tunel sa troje svoje dece i aktivirao prsluk sa eksplozivom, rekao je Tramp.\n"On je bio bolestan i izopačen čovek i sada ga više nema. Umro je kao pas, umro je kao kukavica", rekao je Tramp .\nAmerički predsednik je rekao da je Amerika dovela pred lice pravde glavnog svetskog terorističkog vođu. On je rekao da su SAD nadzirale Al-Bagdadija nekoliko nedelja i da su za vreme operacije američke letelice letele nisko i brzo i da su na pojedinim mestima nailazile na vatru.\nOn je rekao novinarima kako je noćas pratio u realnom vremenu američku operaciju zahvaljujući kamerama koje su nosili pripadnici specijalnih snaga.\n"To je bilo kao da se gleda film", rekao je Tramp i naglasio da je dobio pozitivnu identifikaciju tela i da je svet sada mnogo bezbednije mesto.\nAmerički mediji javili su noćas da se veruje da je Abu Bakr al Bagdadi, vođa grupe Islamska država koji je nadgledao njen globalni rat i postao najtraženiji čovek na svetu, poginuo u američkom vojnom napadu u Siriji.\nTramp je rekao da nije bilo gubitaka među Amerikancima u toj misiji. On je rekao i da je "veliki broj" boraca Islamske države ubijen u američkoj operaciji.\nAl-Bagdadi je postao poznat javnosti 2014. godine kada je objavio stvaranje "kalifata" u velikim delovima Iraka i Sirije. Ta ekstremistička grupa uvela je brutalnu vladavinu nad gotovo osam miliona ljudi u oblastima pod njihovom kontrolom i bila je iza brojnih napada u gradovima širom sveta.\nSAD su proglasile da je "kalifat" poražen ranije ove godine.\nTursko ministarstvo odbrane saopštilo je da je bilo u vezi sa SAD-om oko akcije protiv ekstremista u Siriji, takođe je sirijski kurdski vođa rekao da je Al-Bagdadi nađen zahvaljujući zajedničkim obaveštajnim radnjama sa Amerikancima. Visoki irački zvaničnik rekao je za AP da je i iračka obaveštajna služba učestvovala u operaciji.\nVeruje se da je Abu Bakr al Bagdadi, vođa grupe Islamska država koji je nadgledao njen globaln rat i postao najtraženiji čovek na svetu, poginuo u američkom vojnom napadu u Siriji, prenose američki mediji.\nAL-Bagdadi i druge vođe Islamske države podržavali su činove nasilja manjih razmera koji bi bili teži za policiju da spreči. Oni su podsticali ekstremiste koji nisu mogli da putuju do kalifata da ubijaju tamo gde su, sa svakim mogućim oružjem koje imaju na raspolaganju.\nOn je 2014. godine bio osoba občena u crno koja je govorila iz velike džamije Al Nuri u Mosulu, što je njegovo jedino znano javno pojavljivanje. Tada je pozvao muslimane širom sveta da iskažu privrženost kalifatu i slušaju njega kao vođu.\nTurska kordinisala s Vašingtonom navodni napad na vođu Islamske države\nTurska je saopštila danas da je bila u "koordinaciji" sa SAD pre sprovođenja američke operacije u Siriji u kojoj je, prema američkim medijima, ubijen šef grupe Islamska država Abu Bakr al-Bagdadi.\n"Pre američke operacije u provinciji Idlib u Siriji, prošle noći, bilo je razmene informacija i koordinacije između vojnih vlasti dve zemlje", navelo je u tviter poruci tursko Minsitarstvo odbrane.\nPrema sirijskoj nevladinoj Opservatoriji za ljudska prava, koja ima veliku mrežu izvora na terenu, američki komandosi su helikopterima iskrcani noćas u oblasti Idlib gde se nalaze grupe bliske Islamskoj državi.\nDonald Tramp rekao je danas da je američka vojna operacija u kojoj je ubijen vođa Islamske države Abu Bakr al Bagdadi značajnija od one u kojoj je ubijen Osama bin Laden 2011. godine tokom (predsednik SAD Barak) Obamine vladavine.\nTramp je danas potvrdio da je u vojnoj operaciji američke vojske ubijen vođa grupe Islamska država Abu Bakr al Bagdadi.\nKada su američke snage krenule na njega Al-Bagdadi je pobegao u tunel sa troje svoje dece i aktivirao prsluk sa eksplozivom, rekao je Tramp.\n"On je bio bolestan i izopačen čovek i sada ga više nema. Umro je kao pas, umro je kao kukavica", rekao je Tramp.\nOn je rekao da je Amerika dovela pred lice pravde glavnog svetskog terorističkog vođu.\nRadio Televizija Vojvodine: Tramp: El Bagdadi je mrtav, plakao je i preklinjao za milost\nBlic: UBIJEN LIDER ISLAMSKE DRŽAVE? Još nema zvaničnih potvrda, ali je Tramp sinoć tvitovao: DESILO SE NEŠTO VELIKO!


UGLJANIN NAJAVIO DEMONSTRACIJE U N. PAZARU Ugljanin: Nemamo više namjeru stvarati prividnu sliku o postojanju demokratskih institucija | The Bosnia Times\nUGLJANIN NAJAVIO DEMONSTRACIJE U N. PAZARU Ugljanin: Nemamo više namjeru stvarati prividnu sliku o postojanju demokratskih institucija\nPredsjednik Stranke demokratske akcije (SDA) Sandžaka Sulejman Ugljanin rekao je danas da će narednih dana pozvati građane da zajedno sa poslanicima te partije izađu na ulicu i izraze nezadovoljstvo stanjem u zemlji\nFOTO: (Fonet/Dragan Antonić)\nPredsjednik Stranke demokratske akcije (SDA) Sandžaka Sulejman Ugljanin rekao je danas da će narednih dana pozvati građane da zajedno sa poslanicima te partije izađu na ulicu i izraze nezadovoljstvo stanjem u zemlji.\nOn je na konferenciji za novinare rekao da će na taj način iznijeti zahtjev za rješavanje statusa Sandžaka i Bošnjaka.\n„Nemamo više interes da stvaramo krivu i prividnu sliku o postajanju neke demokratske institucije Skupštine Srbije. Pozvaćemo građane da izraze svoje nezadovoljstvo i naše poslanike da se ne ponižavaju više u Skupštini Srbije, već da na trgu u Novom Pazaru kažu građanima Sandžaka šta oni rade i žele“, rekao je Ugljanin.\nOn je pojasnio da će cilj skupa biti da građani iskažu želju za stvaranjem stabilnih mehanizama, koristeći podršku Evropske unije, šire međunarodne zajednice i demokratskih snaga Srbije, koji će garantovati budućim generacijama da više nikada neće doživjeti ono što su doživjeli njihovi preci u Sandžaku i Bosni.\nNa pitanje novopazarskog Sto plus radija da li se oni na ovaj način pridružuju građanima koji protestuju širom Srbije, Ugljanin je rekao da SDA Sandžaka od prvog dana podržava te proteste.\n„Mi godinama govorimo da u Srbiji ne postoji vladavina prava, da postoje paralelne strukture vlasti, da su državni sistem i institucije urušene, tako da nam je drago da su to konačno shvatili i ostali građani Srbije koji su birali Vučića, Šešelja i ostale ekstremiste. Na njima je da njih smijene, a na nama je da mi u Sandžaku, kao autohton narod, kažemo u kakvom društvu želimo da živimo“, rekao je Ugljanin.\nNa pitanje tog radija da li će poslanici te stranke i dalje prisustvovati sjednicama Skupštine Srbije, on je odgovorio da će o tome odlučiti Glavni odbor stranke.\nTRUMP, RUSIJA I MAFIJAŠKA DRŽAVA Gessen: Diktator se pozicionira kao arbitar i jedini zastupnik nacionalnog interesa


“Kriza zbog koronavirusa prisiljava nas da smanjimo aktivnosti, a to znači da prema našim procenama imamo 5.000 više zaposlenih u svetu nego što nam je potrebno”, saopštio je izvršni direktor Henrik Henrikson.\nSkanija će prema njegovim rečima sprovesti “analizu do 1.000 radnih mesta s visokom stručnom spremom” u sedištu u Sodertalju, južno od Stokholma.\nImajući u vidu procenu o sporoj obnovi potražnje, “organizaciju moramo prilagoditi novom stanju već u ovoj godini”, rekao je Henrikson.\nSkanija je članica grupe Folksvagen, a prošle godine je isporučila 91.700 kamiona i 7.800 autobusa. Posluje u više od 100 zemalja i ima oko 51.000 zaposlenih. Proizvodnja je organizovana u Evropi, Latinskoj Americi i Aziji.


Vikend rezervisan samo za dame - WANNABE MAGAZINE\nVikend rezervisan samo za dame\nJoš samo tri nedelje ostalo je do početka IV Lady fair-a – sajma za žene, koji će obeležiti drugi vikend septembra ispred shopping centra “Ušće“. Ulaz je besplatan, a organizatori i izlagači pripremili su dosta iznenađenja za sve dame koje budu posetile ovu manifestaciju.\nPosetioci će 12. i 13. septembra, od 10 – 19 časova moći da uživaju u neprekidnom edukativno-zabavnom programu koji ih očekuje na Lady fair-u. Oko 50 izlagača predstaviće svoje proizvode za dame, od onih neophodnih poput kozmetike, nakita, napitaka, razne vrste hrane, pa sve do onih koji ih informišu i opuštaju – knjige, časopisi, filmovi, muzika.\nOranizatori zajedno sa partnerom shopping centrom “Ušće“, kao i sponzorima manifestacije: Dove, Frikom i Dijamant pripremaju odličnu zabavu i druženje za sve posetioce Lady fair-a.


Međunarodna krizna grupa: Dijalogu Beograda i Prištine potreban kompromis kako bi se postigao napredak - European Western Balkans\nAutor EWB 26. 01. 2021.\nBEOGRAD / PRIŠTINA – Sve strane uključene u dijalog između Srbije i Kosova trebalo bi da traže sporazum koji bi doveo do uzajamnog priznanja i priznaju potrebu za kompromisom, dok bi članice Evropske unije (EU) trebalo da signaliziraju podršku bilo kom sporazumu koji je u skladu sa međunarodnim pravom i ljudskim pravima, istakla je Međunarodna krizna grupa (ICG) u svom novom izveštaju „Ponovno pokretanje dijaloga između Kosova i Srbije“, prenosi Beta.\nU izveštaju, objavljenom 25. januara, ističe se da sve dok dve strane ne uspeju da postignu sporazum o rešavanju spora, „obema stranama biće zabranjeno članstvo u EU, a Kosovu u UN-u i NATO-u“.\nIako ICG naglašava da je dijalog Beograda i Prištine uz posredovanje EU možda rešio određena tehnička pitanja, suštinska politička pitanja ostala su nerazrešena.\n„Ako je Beograd spreman da se nagodi, i Priština mora biti u stanju da efikasno pregovara. Danas to nije slučaj. Iako su kosovski lideri navikli da učestvuju u pregovorima sa visokim ulozima, ni vladajuća koalicija ni opozicija nisu spremne da se uključe u dijalog koji će imati značaj. Stoga su preliminarni unutrašnji pregovori unutar prištinske elite preduslov“, navodi se u izveštaju.\nDodaje se da bi za sada Brisel trebalo da se usredsredi na podsticanje pregovora u kojima će strane biti slobodne da istraže svaki dogovor koji je u skladu sa ljudskim pravima i međunarodnim pravom, imajući u vidu potrebu da se prikupi podrška javnosti kod kuće.\n„I EU i SAD imaju ulogu koji bi trebalo da odigraju. EU bi trebalo da proceni da li može da promeni svoj zajednički stav tako da postavi jasan cilj postizanja konačnog sporazuma na osnovu uzajamnog priznanja i da razjasni da su njeni posrednici usmereni da ne guše raspravu ni o autonomiji ni o razmeni teritorija. SAD bi trebalo da rade sa kosovskom vladom na razvoju održive pregovaračke strategije, zasnovane na razumevanju da je priznanje moguće, ali da će biti potrebni ustupci “, navela je ICG.\nIzveštaj predlaže tri opcije kako da se reši zastoj između Kosova i Srbije.\n„Prva opcija jeste da se oslonimo na povlastice za Srbiju – infuzija donatoske razvojne podrške i ubrzano članstvo u EU – kao trošak priznanja. Druga bi bila priznanje Kosova od strane Srbije u zamenu za stvaranje novih autonomnih okruga za kosovske Srbe i srpske Albance. Treća opcija bi bilo vraćanje na pristup razmene teritorija koji je bio srž nacrta sporazuma iz 2018. godine“, navedeno je u izveštaju.\nMeđutim, naglašava se da nijedna od ovih opcija nije ni približno idealna.\nKada je reč o prvoj opciji, s obzirom na unutrašnju dinamiku, za EU može jednostavno biti neizvodljivo da obeća ubrzano članstvo, a materijalni podsticaji verovatno neće biti dovoljni za rešavanje suštinskog pitanja političkog identiteta Srbije.\nŠto se tiče ostale dve mogućnosti, autonomija bi se činila boljim izborom, sa zabeleženim uspehom drugde u Evropi i podrškom među zemljama članicama EU, ali izgleda da izaziva i najoštriju negativnu reakciju samih strana u dijalogu.\nPročitajte više: Popričajmo konačno i o konačnom sporazumu\nMeđunarodna krizna grupa je zaključila da lideri Beograda i Prištine „moraju biti jasniji“, jer je potraga za konačnim sporazumom već dugo „otežana sveprisutnim dezinformacijama za koje su u velikoj meri krivi Beograd i Priština“.\nDijalog Beograda i PrištineEUKosovoMeđunarodna krizna grupaSADSrbija\nJoksimović: Srbija spremno ulazi u novi model pregovora sa EU


Srbija i nuklearke - Energija Balkana\nPočetna » Video » Srbija i nuklearke\nO atomskim centralama, da li ih, gde, kada i kako graditi, da li ulagati u kapacitete u inostranstvu, treba li poput Rumuna ući u priču o malim, modularnim nuklearkama ili čekati da zažive nuklearne elektrane sa tehnologijom hladne fuzije. U današnjoj emisiji Jelica Putniković razgovara sa članovima Akademije inženjerskih nauka Srbije (AINS), dr Miodragom Mesarevićem, generalnim sekretarom Srpskog komiteta Svetskog saveta za energiju (WEC) i dr Ilijom Plećašom, predsednikom Nadzornog odbora Javnog preduzeća „Nuklearni objekti Srbije”.\nNuklearke su u žižu javnosti u Srbije dospele posle nedavne izjave predsednika države, Aleksandra Vučića da bismo mogli postati suvlasnici pet, 10 ili 12 odsto u nuklearnoj elektrani Pakš u susednoj Mađarskoj.\nOva atomska centrala ima četri reaktora i obezbeđuje polovinu potreba ove susedne zemlje za električnom energijom. Mađarska je, inače, sa Rusijom započela projekat izgradnje još dva reaktora.\nSam pomen nuklearki nametnuo je više pitanja: Ima li Srbija novca za jednu takvu investiciju? Zar ne bi bilo pametnije graditi svoju nuklearku? Šta će biti sa moratorijumom (uvedenim u vreme bivše SFRJ, posle nesreći u nuklearnoj elektrani Černobilj)? Kako ćemo ulaziti u priču o nuklearkama kada nemamo kadrove? …\nSve ovo dešava se u vreme energetske krize, koja je pokazala da obnovljivi izvori energije (OIE) još nisu dorasli izazovu zamene fosilnih goriva i svetskog ekološkog samita u Glazgovu – COP26, gde je, uostalom pitanje nukelarki istakao u svom izlaganju i srpski predsednik.\nO atomskim centralama, da li ih, gde, kada i kako graditi, da li ulagati u kapacitete u inostranstvu (ovo nije prva ideja pre nesreće u Fukušimi čula se inicijativa da se kupi udeo u bugarskoj nuklearki Belene, od čije se gradnje, u međuvremenu, izgleda odustalo), treba li poput Rumuna ući u priču o malim, modularnim nuklearkama (projekat dogovoren onomad sa SAD) ili čekati da zažive nuklearne elektrane sa tehnologijom hladne fuzije… teme su o kojima u današnjoj „Energiji Sputnjika“ Jelica Putniković razgovara sa članovima Akademije inženjerskih nauka Srbije (AINS), dr Miodragom Mesarevićem, generalnim sekretarom Srpskog komiteta Svetskog saveta za energiju (WEC) i dr Ilijom Plećašom, predsednikom Nadzornog odbora Javnog preduzeća „Nuklearni objekti Srbije”. Oba ova stručnjaka su i članovi Akademije inženjerskih nauka Srbije.\nTagovi: COP26, elektrana, električna energija, mali modularni reaktori, nuklearka, nuklearna elektrana, OIE, reaktor\nPrevPRETHODNOI transport je odgovoran za klimatske promene\nSLEDEĆEKako izaći iz energetskog kolapsa?Next\nZimus skuplji gas – prognoza stručnjaka


Za učitelje i nastavnike srpskog kao nematernjeg jezika, pedagoge i direktore osnovnih škola iz Preševa, Bujanovca i Medveđe, organizovani su susreti sa predstavnicima Ministarstva prosvete, nauke i tehnološkog razvoja (MPNTR), Zavoda za unapređivanje obrazovanja i vaspitanja (ZUOV) i Zavoda za vrednovanje kvaliteta obrazovanja i vaspitanja (ZVKOV). Susreti su organizovani u Preševu i Bujanovcu, a na predlog nastavnika i učitelja 16 osnovnih škola u kojima se nastava odvija na albanskom jeziku.\nCilj skupa bio je da se nastavnici i učitelji upoznaju sa nadležnostima institucija koje se bave obrazovanjem, njihovim aktivnostima u procesu izrade standarda za ovaj predmet, načinima testiranja znanja đaka i daljim koracima u vezi sa izmenama plana i programa. Nastavnici i učitelji ukazali su na prepreke i poteškoće na koje nailaze u toku nastave i dali predloge za njihovo prevazilaženje, uz podršku nadležnih državnih organa.\nOva aktivnost jedna je od predloženih mera sadržanih u „Studiji o mogućnostima unapređenja znanja i učenja srpskog kao nematernjeg jezika u Preševu, Bujanovcu i Medveđi“ čiji je cilj da se unapredi kvalitet nastave, a samim tim i znanja srpskog jezika đaka osnovnih škola iz albanske zajednice. Susreti nastavnika i predstavnika institucija samo su jedna u nizu planiranih aktivnosti u cilju unapređenja kvaliteta nastave predmeta srpski kao nematernji jezik. Sve aktivnosti realizovaće Služba Koordinacionog tela u partnerstvu sa MPNTR, ZUOV, ZVKOV, lokalnim samoupravama, Nacionalnim savetom Albanaca i osnovnim školama uz podršku međunarodnih partnera – amabsade Velike Britanije, programa Evropski Progres i Kancelarije visoke komesarke za nacionalne manjine.


Naslovna Košarka Evropa Ne mora šesnaest razlike kao prošle godine – Zvezda želi samo pobedu\nNe mora šesnaest razlike kao prošle godine – Zvezda želi samo pobedu\nCrvena zvezda je prošle sezone u jačem takmičenju nego što je Evrokup, dva puta savladala Valensiju koja u sredu uveče dolazi da u dvorani ,,Aleksandar Nikolić” zadrži status jedine neporažene ekipe u grupi.\nŠtaviše, Španci su prošlog marta u Beogradu poraženi sa razlikom od šesnaest poena, istom kolikom su oni pre nedelju dana pobedili Crveno-bele na svom parketu. Kao primer dobre pripreme utakmice na osnovu prethodnog rezultata i izvlačenje pouka, Zvezda može da uzme pobedu koju je njihov gradski rival ostvario u Monaku u pomalo sličnim uslovima. Vodeći tim ABA lige u ovom susretu mora da pobedi ako želi da zadrži nadu u dalji plasman.\nVeć pri formiranju grupe je bilo jasno koliko je ona teška. Igrati protiv dva favorita za osvajanje Evrokupa i tražiti prolaz dalje je veoma teška misija. Crvena zvezda je poražena na oba gostovanja u Španiji, što pri trenutnom stanju na tabeli (Valensija 3:0, Unikaha 2:1) znači da kod kuće ne sme da izgubi. Pritom će možda morati da traži i pobedu na strani protiv Limoža.\n?⚪ #WeAreTheTeam#RoadToGreatness #kkcz pic.twitter.com/hxiO6Umr1X\nO nadoknađivanju velike razlike ne bi trebalo razmišljati pre utakmice, da se ne bi pokazalo kao kontraproduktivno. Valensija ima kvalitet za Evroligu koji se odražava u velikom broju proverenih košarkaša sa dugim stažom u najjačim klupskim takmičenjima. Valensija tokom cele utakmice vrši pritisak na protivnika, a prilikom izmena se ne gubi ritam jer je svaki košarkaš na nivou kvaliteta prve petorke.\nZvezda bi trebalo odigra mnogo bolje u odbrani nego u prvom susretu\nU stanju su da svako popuštanje rivala kazne dugim serijama i stvaranjem teško dostižne razlike. Narandžasti su šuterski odličan tim, koja igra brzo i na veći broj poena, što im opet, ne smeta da igraju dobru odbranu, kako na spoljnim tako i na unutrašnjim pozicijama i da u proseku primaju tek nešto više od 75 koševa. Protivnicima ne dopuštaju preveliki broj uhvaćenih lopti pod košem, dok sami igraju razovrsno i sa napadačkim doprinosom velikog broja košarkaša.\nMeđu najboljima su Bojan Dubljević, Van Rosom, Vil Tomas, Joan Sastr, Luis Lejberi.\n7 precedentes en #CopaACB\n— Liga Endesa (@ACBCOM) January 21, 2019\nZvezda će svakako morati da bude bolja u odbrani, čak i bez povređenog Branka Lazića. Napad nije bio previše problematičan ni u prvoj utakmici, ali je odbrana zakazala u celosti. Valensija gubi mali broj lopti, u prvom meču samo tri, što znači da pritisak mora da bude neprestan da bi se poremetile tečne akcije gosta.\nZvezda sama ne sme da dopusti da ima previše grešaka. Od devet koliko su ih napravili u Španiji, (što samo po sebi nije preteran broj), Crveno-beli su dopustili čak osam ,,krađa”.\nZvezda je svoje prve okršaje sa Valensijom imala u isotm takmičenju pre deset godina kada je izgubila oba duela. Kuriozitet je da je u sledeća četiri susreta Zvezda svog rivala pobedila sva četiri puta, ali u Evroligi. Dakle, čeka se prvi trijumf u Evrokupu.\nPrethodni tekstNišikori predao, Đoković na Puja u polufinalu AO!\nSledeći tekstKo će u polufinale: Nemačka i Francuska već tamo, Danska sve pobedila, a može da ne ode u Hamburg!\nHAOS POSLE FINALA EP Jedan od najvećih zvezda u Engleskoj napadnut i opljačkan ispred Vemblija


Press Online :: Džet set :: MILIONSKE GRUDI\n13. 04. 2007. - Autor: B. Petrović\nNataša Bekvalac tužila Kliniku "Colić" i traži odštetu od milion dinara zbog objavljivanja njenih golišavih fotografija\nAfera oko objavljivanja golih grudi Nataše Bekvalac pre i posle ugradnje silikona, koja danima nije silazila sa naslovnih stranica novina, ušla je u svoju završnicu. Naime, kako Press saznaje, Nataša Bekvalac tužila je Kliniku "Colić" i doktora Milana Colića zbog spornih fotografija, jer Nataša smatra da je njihovim objavljivanjm prekršena lekarska etika i da je povređena njena privatnost kao bivšeg pacijenta ove zdravstvene ustanove. Kao naknadu za pretrpljenu štetu, Nataša Bekvalac traži odštetu od milion dinara!!!\nU izjavi za Press, dr Milan Colić nije želeo da komentariše tužbeni zahtev, ali nije delovao preterano zabrinuto za ishod ovog spora:\n- Nemam šta da vam kažem, to je sada sve u rukama mog advokata Borivoja Borovića, i teče potpuno normalna sudska procedura - rekao je jedan od najpoznatijih srpskih estetskih hirurga, napomenuvši da je juče održano i prvo ročište.\nAdvokat tužene strane, Borivoje Borović, kaže da očekuje fer i korektno suđenje, ali ne u Novom Sadu, već u Beogradu:\n- Evo, upravo se vraćam iz Novog Sada, gde je Nataša Bekvalac podnela tužbu. Tražio sam da se nadležnost prebaci u Beograd, prema prebivalištu tuženog. Ukoliko sud to ne prihvati, biće nam jasno da postupak ne može biti regularan. Ja sam siguran da će tužba biti odbačena kao neosnovana, jer sam odmah, po izlasku novina koje su objavile fotografije, podneo tužbu protiv lica koji je izvršilo kompjuterski upad u sistem Klinike "Colić", kaže Borović, i dodaje:\n- To je novo krivično delo i znam da ćemo dobiti tužbu. Ovo sam objasnio i Nataši Bekvalac i njenom suprugu Danilu Ikodinoviću, sa kojima sam odmah stupio u kontakt i predložio im da podnesemo zajedničku i parničnu i krivičnu tužbu protiv NN lica. Mom klijentu (Klinika "Colić") naneta je veća šteta jer mu je, kao doktoru, narušen ugled i onemogućeno mu je da normalno radi, tako da smatram da će tužba Nataše Bekvalac biti odbijena što se nas, kao tuženih tiče - podrobno je objasnio Borivoje Borović za Press, odbijajući da potvrdi da je Nataša tražila tačno milion dinara od klinike.\nDa podsetimo, fotografije Nataše Bekvalac pojavile su se krajem januara ove godine u više srpskih medija neposredno nakon što su "debitovale" na internetu. Klinika "Colić" uputila je odmah izvinjenje Nataši Bekvalac (koja je u tom trenutku bila u osmom mesecu trudnoće), optuživši nepoznate hakere da su izvršili kompjuterski upad u sistem klinike i ukrali sporne fotografije.


Značaj izmena Ustava za borbu protiv korupcije - Lični stavovi - Dnevni list Danas\nPočetna » Dijalog » Lični stavovi » Značaj izmena Ustava za borbu protiv korupcije\nNemanja Nenadić21.01.2022. 13:39\nMeđu ustavnim amandmanima ima onih koji povećavaju šanse da pravosuđe doprinese borbi protiv korupcije, ali i rešenja koja donose nove rizike za korupciju.\nSmanjuju se mogućnosti za vršenje direktnog političkog uticaja na sudije i tužioce, kroz postupak njihovog izbora (uz bojazan da će taj uticaj biti vršen posredno).\nJoš veću potencijalnu korist donosi stvaranje ustavnih osnova za jačanje samostalnosti dosadašnjih zamenika javnih tužilaca.\nS druge strane, smanjene su mogućnosti za utvrđivanje odgovornosti članova pravosudnih saveta, kako za loš rad, tako i za eventualna krivična dela, jer su preširoka zakonska pravila o njihovom imunitetu kod odlučivanja sada postala ustavna norma.\nIzmene Ustava koje ukidaju nadležnosti Narodne skupštine kod „prvog izbora“ sudija i tužilaca i kod izbora predsednika sudova i „šefova“ javnih tužilaštava ukidaju mogućnost da na pravosudne funkcije ne bude izabran neko od inače dobrih kandidata zato što ne uživa podršku skupštinske većine.\nRizik od korupcije u dosadašnjim ustavnim rešenjima ogledao se u tome što je preko partijsko-političkog „filtera“ bilo moguće ukloniti „nepodobnog“ kandidata bez ikakvog obrazloženja.\nS druge strane, ukidanjem ovog vida kontrole, povećavaju se rizici od korupcije do kojih bi moglo da dođe prilikom odlučivanja u okviru samih pravosudnih saveta.\nStoga krajnji efekti ove mere zavise od toga koliko će odlučivanje u pravosudnim savetima biti zasnovano na jasnim i unapred predviđenim kriterijumima i koliko će postupak izbora biti javan.\nPropisivanje kvalifikovane većine za izbor pojedinih javnih funkcionera je novina u Ustavu Srbije.\nOna bi trebalo da obezbedi veću političku podršku, odnosno poželjnu saglasnost najšireg kruga političkih aktera koji su zastupljeni u parlamentu pri izboru „istaknutih pravnika“ u VSS i VST i Vrhovnog javnog tužioca.\nRezultat primene ovog mehanizma u idealnom scenariju može biti izbor kandidata koji su nesporni za sve političke grupacije, a ne (samo) onih koje podržavaju stranke na vlasti.\nJednako je, međutim, moguće da mehanizam dovede do političke trgovine u kojoj bi svaka od tih grupacija dala „svoje“ kandidate za određene pozicije.\nPrema odredbama Ustava iz 2006. je zabranjen „svaki uticaj na sudiju“, a prema ustavnom amandmanu „svaki neprimereni uticaj“.\nI ovde čekamo zakon da vidimo koji će se uticaji smatrati „primerenima“.\nPromena je očigledno u vezi sa mišljenjem Venecijanske komisije u kojem je istaknuto da bi se zabrana „svakog uticaja“ mogla „pogrešno tumačiti kao da se, na primer, odnosi i na medijsko izveštavanje tokom suđenja.“\nS jedne strane, tretiranje argumentovanih kritika rada sudija kao „primeren“ uticaj, smanjuje rizik od korupcije u pravosuđu.\nS druge strane, videli smo da ni dosadašnja apsolutna ustavna zaštita sudija od uticaja nije bila dovoljna da se nosioci zakonodavne i izvršne vlasti uzdrže od agresivnih komentara na račun sudija.\nOdredbe o imunitetu sudija su slične kao i do sada, dok je kod tužilaca proširen i na „odluke donete u vezi sa vršenjem funkcije“.\nU oba slučaja imunitet ne važi kada je počinjeno krivično delo kršenja zakona od strane sudije/javnog tužioca.\nDo sada u Ustavu nije postojala norma prema kojoj je funkcija javnog tužioca stalna, a razlozi za nevoljno razrešenje su bili propisani samo u zakonu.\nU ustavnom amandmanu se kao razlog razrešenja ne pominje osuda za „drugo kažnjivo delo“ koje razrešenog čini nedostojnim vršenja javnotužilačke funkcije (iako nije izrečena kazna zatvora od najmanje šest meseci).\nKada je reč o „teškim disciplinskim prekršajima“ u aktuelnom zakonu je to apsolutan razlog za razrešenje, a u ustavnim amandmanima samo u slučaju da prema oceni VST „ozbiljno šteti ugledu javnog tužilaštva ili poverenju javnosti u javno tužilaštvo.“\nTakođe nije jasno zašto se za Vrhovnog i za glavne javne tužioce pominju i drugi razlozi za razrešenje koji bi mogli biti utvrđeni zakonom, a kod „običnih“ javnih tužilaca ne.\nRizike od političke korupcije nesumnjivo smanjuje brisanje mogućnosti da Narodna skupština ne potvrdi izbor sudija i javnih tužilaca koje su izabrale njihove kolege.\nSmanjenju rizika od političke korupcije svakako doprinosi i to što ministar pravde i predsednik skupštinskog Odbora za pravosuđe više neće biti članovi VSS i VST.\nUmesto njih će to biti „istaknuti pravnici“ koje bira Narodna skupština, i koji makar formalno, neće smeti da budu članovi političkih stranaka.\nS druge strane, negativni efekti (povećanje političkog uticaja) mogu se očekivati kada je reč o načinu izbora preostala dva člana.\nDo sada su dva člana pravosudnih saveta, pre nego što ih Skupština izabere morali da prođu kroz „filter“ predlagača, koji imaju određenu nezavisnost u odnosu na vlast – advokatska komora i pravni fakulteti.\nSada to više nije slučaj, već se kao „istaknuti pravnici“ biraju oni koji su po volji (kvalifikovane) skupštinske većine. Izbor advokata u VSS je i dalje moguć, a Ustav ne sadrži pravila koja bi uredila mogućnost nastanka sukoba interesa koji su specifični za njihov rad.\nPrednosti novih ustavnih rešenja su manje, a problemi su veći, kada je reč o sastavu Visokog saveta tužilaštva.\nTu se predviđa smanjenje broja članova koje među sobom biraju javni tužioci (sa šest na pet), što je direktno suprotno ciljevima ustavne reforme.\nIako mesto u VST zadržava ministar pravde, on će imati nešto manja ovlašćenja – ne učestvuje u odlučivanju po disciplinskim postupcima.\nUz sve ovo treba podsetiti da se dve preporuke GRECO, koje je Srbija dobila još 2015, a koje će očigledno ostati neispunjene, odnosi na to da se „isključi odlučivanje Narodne skupštine“ iz postupka izbora članova pravosudnih saveta.\nZa nevoljni prestanak mandata članova VSS i VST kao isključivi razlog se predviđa osuda na zatvorsku kaznu od najmanje šest meseci.\nNakon izmene Ustava, ni jedan drugi razlog se ne može ni propisati zakonom.\nPrema aktuelnom zakonskom rešenju postoje i drugi razlozi za razrešenje (osude za druga krivična dela, situacija kada član ne vrši svoju funkciju u skladu sa Ustavom i zakonom). Na ovaj način se jača nezavisnost članova VSS i VST, ali na način koji bitno umanjuje njihovu odgovornost za loš rad.\nČlanovi VSS i VST uživaju apsolutan imunitet za bilo koju odluku koju donesu vršeći svoju funkciju!\nDo sada je njihova potpuna neodgovornost za odlučivanje bila garantovana zakonom, a sada je podignuta na nivo ustavne kategorije.\nZa razliku od sudija i javnih tužilaca koje mogu da krivično odgovaraju ako su doneli odluku koja je plod koruptivnih uticaja, to će biti nemoguće kada je reč o članovima pravosudnih saveta.\nKoliko je to loše najbolje se može sagledati na iskustvima tzv. „prvog izbora sudija i tužilaca“ iz prethodne pravosudne reforme, za koju niko od članova prvog saziva VSS i DVT nije mogao da odgovara i pored brojnih sumnji u pravilnost načina odlučivanja.\nPored niza drugih pozitivnih promena koje se odnose na javno tužilaštvo, najbitnija novina je da funkciju javnog tužioca vrše i dosadašnji zamenici javnih tužilaca (a ne samo Vrhovni i glavni).\nPovećanje njihove samostalnosti nesumnjivo predstavlja unapređenje, čije je domete u ovom momentu teško oceniti, jer će zavisiti od budućih zakonskih odredbi.\nNa osnovu ove ustavne norme bi se mogao razviti sistem u kojem bi postojala veća odgovornost svakog javnog tužioca za svoje (ne)postupanje.\nDakle, ova promena bi mogla da pruži više prilika javnim tužiocima da u praksi demonstriraju svoju samostalnost i proaktivnost u ispitivanju slučajeva korupcije, a u svakom slučaju, ona značajno smanjuje mogućnost izgovora tužiocima koji to nisu spremni da savesno rade svoj posao.\nPrema novim ustavnim rešenjima, samo Vrhovni javni tužilac za svoj rad i za rad javnog tužilaštva u celini odgovara Narodnoj skupštini.\nS druge strane, svi drugi (glavni) tužioci od sada će odgovarati za svoj rad isključivo u okviru tužilačke hijerarhije, i to „u skladu sa zakonom“.\nBitna novina je i to da je samim Ustavom propisano da ni Vrhovni javni tužilac nije odgovoran Narodnoj skupštini za postupanje u pojedinom predmetu.\nStepen samostalnosti Vrhovnog javnog tužioca u odnosu na političke aktere se povećava, jer ga više ne predlaže Vlada, već VST.\nPre predlaganja raspisuje se javni konkurs, a izbor u Skupštini se vrši sa tri petine, umesto jedne polovine glasova narodnih poslanika. Međutim , u slučaju da Skupština na ovaj način ne izabere Vrhovnog javnog tužioca, izbor vrši posebna komisija, između svih kandidata koji ispunjavaju uslove.\nBilo bi daleko logičnije da se izbor ponavlja tako što bi Skupština glasala o sledećem kandidatu sa rang-liste, sve dok neki od njih ne bude izabran.\nUkoliko se može izabrati bilo koji od kandidata, onda se njihovo prethodno rangiranje obesmišljava.\nAutor je programski direktor Transparentnost\nJUKOMKorupcijaNemanja NenadićreferendumUstav Srbije


Frank-Valter Štajnmajer pozvao Kosovo i Srbiju da postupaju razumno\nNemački ministar inostranih poslova Frank-Valter Štajnmajer pozvao je danas vlasti na Kosovu i u Srbiji da postupaju razumno i da zajedno sa Evropskom unijom rade na obezbedjivanju evropske budućnosti svojih zemalja. Tokom prepodneva je nemačka vlada priznala Kosovo kao nezavisnnu državu.\nŠtajnmajer je u Bundestagu rekao da Nemačka razume radost ljudi na Kosovu zbog proglašenja nezavisnosti, ali da „ljudi na osovu takodje moraju da razumeju da Evropljani sa pomešanim osećanjima i sa zabrinutošću gledaju na njihovu novu državu“.\nI to ne samo zato što je njen nastanak propraćen nemirima u Mitrovici i u Srbiji, već i zato što „ljudi u Evropi smatraju da granice treba da izgube razdvajajuće dejstvo“.\nIstovremeno je Štajnmajer podsetio kosovsko vodjstvo da je obavezno da i ispuni obećanja data u vezi sa ljudskim pravima, pravnom državom i manjinskim pravima za Srbe, kao i misijom EU na Kosovu.\n“U vezi sa oba obećanja ćemo novu državu i njeno vodjstvo držati za reč”, ukazao je Štajnmajer.\nI kosovskim Albancima i Srbima je poručio da treba da „učine sve da se duhovi prošlosti smire“ i da „zajedno sa Evropom rade na izgradnji regiona saradnje u kojem prolivanje krvi iz prošlosti više neće predodredjivati život dece i budućih generacija”.\nIz rasprave o Kosovu u Bundestagu moglo se zaključiti da nezavisnost većina političara svih stranaka smatra najboljim od svih loših rešenja.\nDiplomatski odnosni Nemačke i Kosova moći će da budu uspostavljeni kada kosovski predsednik Fatmir Sejdiju dobije odgovarajuće pismo nemačkog predsednika Horsta Kelera. Saglasnost Bundestaga nije potrebna. U njemu vlada ionako uživa široku podršku kada je reč o priznanju Kosova. Njoj se protivi samo opozicoina Levica smatrajući da se time krši medjunarodno pravo i principi UN, te da se otvaraju vrata za jačanje drugih separatističkih pokreta u svetu.


Zbog odliva radnika dižu plate za 200 KM - mojKontakt portal\nZbog odliva radne snage poslodavci u Derventi i Prnjavoru primorani da dižu zarade. U fabrici “Sanino” od oktobra planiraju da podignu mjesečna primanja za 200 KM.\nKako pišu “Večernje novosti”, povišica je diktat masovnog odliva radne snage u Srpskoj, pa se očekuje dizanje plata i u drugim firmama.\n“Tako će plate u našim fabrikama biti oko 700 KM. Svjesni smo da i to nije dovoljno. Ali ako bi smo povećali plate na 800 maraka, morali bismo da stavimo ključ u bravu”, pojašnjava Pazurević.\n“Problem je to što odlazi kvalifikovana radna snaga i cijela privreda ne vidi rješenje”, zabrinut je Pazurević.\nOdlazak kvalifikovanih radnika u inostranstvo je osnovni razlog zbog kojeg sve više domaćih kompanija ne može da ispoštuje izvozne aranžmane. Tako je “Destilacija” Teslić drugi put ove godine morala da zaustavi proizvodnju jer nije dobila ugovorenu količinu destilacionog drveta od “Šuma RS”. Jedna građevinska firma iz RS angažovala je pedesetak građevinaca iz Turske, dok je jedan voćar “uvezao” berače čak iz Ukrajine. (Novosti, foto Mondo)\nPrevious Previous post: Vaterpolisti Srbije osvojili bronzu na Svjetskom kupu\nNext Next post: Srpska open: Đanesi pobjednik\nBanjaluka: Za opremanje sedam kabineta praktične nastave 200.000 KM\nZa ministra trgovine i turizma predložena Suzana Gašić\nPet godina zatvora zbog pokušaja obljube djevojčice\n18. 09. 2019., 00:45


Sinovi ubijene novinarke kritikuju malteškog premijera\nUbijena nofinarka Dafne Galicija\nSinovi istraživačke novinarke Dafne Galicije, koja je ubijena u bombaškom napadu na Malti, odbili su da odobre nagradu od milion evra za dokaze koji bi doveli do rešavanja slučaja.\nTrojica sinova ubijene novinarke pozvali su premijera Džozefa Muskata da podnese ostavku.\nMetju Karuana Galicija napisao je na "Fejsbuku" da su on i njegova braća izloženi pritisku lidera Malte da odobre nagradu od milion evra za dokaze koji bi rezultovali presudom ubici.\nBraća su poručila da "nisu zainteresovani za pravdu bez promene", preneo je Bi-Bi-Si.\nU poruci se navodi da su vlast i policija izneverili njihovu majku dok je bila živa i da to čine i sada kada je mrtva.\n"Ljudi koji su, od kada znamo za sebe, pokušavali da ućutkaju našu majku ne mogu biti ti koji će doneti pravdu", piše u poruci.\nGalicija je bila poznata po pisanju o korupciji zvaničnika, a poginula je pre tri dana u eksploziji kada je krenula automobilom iz svog doma u Bidniji.